title: Höytiäisen kanava

text: Alueen kunnat pitivät vuonna 1849 yhteisen pitäjienkokouksen, jossa Höytiäisen pintaa päätettiin jonkin verran laskea. Työ päätettiin toteuttaa Höytiäisen eteläisimmästä lahdesta Pyhäselälle kaivettavaa kanavaa pitkin. Hankkeeseen saatiin lupa vuonna 1853 ja kaivutyöt aloitettiin vuonna 1854. Viisi vuotta myöhemmin elokuussa 1859 työ oli valmistumaisillaan. Läpäisevässä maassa syntyi kuitenkin pohjavuotoja ja työpadot murtuivat. Höytiäisen kanava syntyi, kun vesimassat kaivoivat jopa 500 metriä leveän ja 20 metriä syvän uoman Höytiäisestä Pyhäselkään.


title: Höytiäisen kanava

text: Vuoto lisääntyi vähitellen. Ensimmäisen päivän aikana Höytiäisen pinta laski noin 20 senttiä. Vielä muutama päivä meni varsin rauhallisesti. Höytiäisen pinnan laskettua pari metriä sen luonnollinen lasku-uoma Viinijoki jäi kuivilleen. Kanavasta tuli silloin järven ainoa lasku-uoma. Työpato lähti kokonaan veden mukaan 4. elokuuta 1859. Hurjaa vedenlaskun aikaa kesti kaksi viikkoa. Lopulta hallitsematon aleneminen loppui, kun Puntarisalmen kohdalla paljastui kalliokynnys. Höytiäisen pinta aleni kaikkiaan 7,5 metriä paljastaen kaikkiaan 17 000 hehtaaria vesijättömaata. Paikalle syntynyttä Puntarikoskea perattiin seuraavana vuonna niin, että vesi laski vielä pari metriä, jolloin järvenlaskun kokonaismääräksi kertyi 9,5 metriä. Muodostuneen Höytiäisen kanavan suistoon Joensuun puolelle kulkeutui suuri määrä hiekkaa. Tämä matalikko muodostui lintualueeksi. Sadat lintulajit käyttävät tätä suistoa vuosittain levähdys- tai pesimispaikkanaan.


title: Hachijō (1940)

text: Hachijō ( oli keisarillisen Japanin laivaston Shimushu-luokan saattaja toisessa maailmansodassa.


title: Hachijō (1940)

text: Alus tilattiin Sasebon laivastontelakalta osana vuoden 1937 hankintoja. Sen köli laskettiin 3. elokuuta 1939 ja alus laskettiin vesille 10. huhtikuuta 1940. Alus otettiin palvelukseen 31. maaliskuuta 1941.


title: Hachijō (1940)

text: Alus luokiteltiin saattuehävittäjäksi 1. heinäkuuta 1942 ja se poistettiin alusluettelosta 30. marraskuuta 1945. Aluksen romutus saatiin päätökseen huhtikuussa 1948.


title: Kunashiri (1940)

text: Kunashiri ( oli keisarillisen Japanin laivaston Shimushu-luokan saattaja toisessa maailmansodassa.


title: Kunashiri (1940)

text: Alus tilattiin Nihon Kōkanin Tsurumin telakalta osana vuoden 1937 hankintoja. Sen köli laskettiin 1. maaliskuuta 1939 ja alus laskettiin vesille 6. toukokuuta 1940. Alus otettiin palvelukseen 3. lokakuuta.


title: Kunashiri (1940)

text: Alus luokiteltiin saattuehävittäjäksi 1. heinäkuuta 1942 ja se poistettiin alusluettelosta 5. lokakuuta 1945. Alus aloitti 1. joulukuuta kotiutuvien sotilaiden kuljetuksen takaisin Japaniin. Se haaksirikkoutui Omaezakissa 4. kesäkuuta 1946. Hylky romutettiin elokuusta 1946 - heinäkuuhun 1947.


title: Tõnu Endrekson

text: Tõnu Endrekson (s. 11. kesäkuuta 1979 Pärnu) on virolainen soudun olympia- ja MM-mitalisti sekä Euroopan-mestari. Hän edustaa Pärnu SK -seuraa ja on pituudeltaan 197 cm.


title: Tõnu Endrekson

text: Endrekson kuului Viron pariairokaksikkoon, joka saavutti olympiahopeaa Pekingissä 2008 ja sijoittui neljänneksi Ateenassa 2004. Pariaironelosessa hän sai olympiapronssia Rio de Janeirossa 2016 ja sijoittui neljänneksi Lontoossa 2012.


title: Tõnu Endrekson

text: Endrekson on saavuttanut MM-kilpailuissa pariairokaksikossa pronssia 2007. Pariaironelosessa hän sai MM-pronssia 2005, 2006, 2015 ja 2017 sekä sijoittui seitsemänneksi 2001, 2002 ja 2003. Hän on voittanut pariaironelosessa Euroopan-mestaruuden 2008, 2012 ja 2016 sekä saanut EM-hopeaa 2011. Hän sijoittui EM-kilpailujen yksikössä viidenneksi 2010.


title: Tõnu Endrekson

text: Endrekson on voittanut maailmancupin kilpailun pariairokaksikossa Amsterdamissa ja Luzernissa 2007 sekä pariaironelosessa Etonissa ja Luzernissa 2005.


title: Farm Machine

text: Farm Machine on country-yhtye Steve ’n’ Seagullsin esikoisalbumi, joka julkaistiin 11. toukokuuta 2015 levymerkillä Spinefarm Records. Se debytoi Suomen virallisen listan sijalla 7, ja pysytteli listalla yhteensä 8 viikkoa.


title: Farm Machine

text: Kaaoszinen Jyri Kinnari antoi albumille erinomaisen arvosanan. Hän sanoi musiikin olevan hauskaa, minkä lisäksi instrumentteja käytetään taitavasti ja kappaleiden uudistamiseen on nähty vaivaa. Imperiumin Mape Ollila antoi albumille kahdeksan tähteä kymmenestä, ja sanoi sovitusten olevan ensiluokkaisia ja ”junttimusan” yksinkertaisesti toimivan musiikillisia mieltymyksiä kaihtaen.


title: Ishigaki (1940)

text: Ishigaki () oli keisarillisen Japanin laivaston Shimushu-luokan saattaja toisessa maailmansodassa.


title: Ishigaki (1940)

text: Alus tilattiin Mitsui Engineering & Shipbuilding Tamanon telakalta osana vuoden 1937 hankintoja. Sen köli laskettiin 15. elokuuta 1939 ja alus laskettiin vesille 14. syyskuuta 1940. Alus otettiin palvelukseen 15. helmikuuta 1941.


title: Ishigaki (1940)

text: Alus luokiteltiin saattuehävittäjäksi 1. heinäkuuta 1942. Alus torpedoitiin 31. toukokuuta 1944 Matsuwan saaren edustalla ja se poistettiin alusluettelosta 10. heinäkuuta.


title: Eurooppa-neuvoston puheenjohtaja

text: Eurooppa-neuvoston puheenjohtaja johtaa Euroopan unionin jäsenvaltioiden valtion- tai hallitusten päämiehistä koostuvaa Eurooppa-neuvostoa. Eurooppa-neuvoston puheenjohtajasta käytetään toisinaan mediassa nimitystä EU-presidentti tai EU:n presidentti. Eurooppa-neuvosto ja sen puheenjohtaja olivat epävirallisia asemassa ennen Lissabonin sopimuksen voimaantuloa vuonna 2009. Tätä ennen Eurooppa-neuvoston kokouksia johti Euroopan unionin neuvoston puolen vuoden välein vaihtuvan puheenjohtajamaan valtion- tai hallituksen päämies. Ensimmäinen Lissabonin sopimuksen mukainen pysyvä Eurooppa-neuvoston puheenjohtaja oli Herman Van Rompuy, joka aloitti tehtävässä 1.12.2009. Nykyinen puheenjohtaja Donald Tusk otti viran vastaan 1.12.2014.


title: Eurooppa-neuvoston puheenjohtaja

text:
Lissabonin sopimuksella muutettiin Sopimusta Euroopan unionista (SEU) säätämäällä artiklassa 15 Eurooppa-neuvostosta ja sen puheenjohtajasta. Kyseisen artiklan mukaan Eurooppa-neuvoston puheenjohtajan tehtäviä ovat
EU:n ulkoinen edustus on SEU artikla 15 sanamuodosta huolimatta jakautunut komission puheenjohtajan, Eurooppa-neuvoston puheenjohtajan ja korkean edustajan kesken. Esimerkiksi teollisuusmaiden G8- tai G7-ryhmässä Euroopan unionia edustavat sekä komission että Eurooppa-neuvoston puheenjohtajat.


title: Flesh to the Bone

text: Flesh to the Bone on suomalaisen punk- ja psychobilly-yhtye Flesh Roxonin esikoisalbumi. Se julkaistiin 1. maaliskuuta 2013 levymerkillä Live Nation Finland.


title: Flesh to the Bone

text: Imperiumin Janne Rintala antoi albumille arvosanan 8+, ja sanoi kliseisyydestään huolimatta albumin olevan svengaava ja taitavasti sävelletty kokonaisuus ilman pahempia täytekappaleita. Soundin arvioija antoi albumille kaksi tähteä viidestä. Hän sanoi sen olevan sisällöllisesti köyhä, eikä sillä ole energiastaan huolimatta oikeasti koukuttavia kappaleita.


title: Flesh to the Bone

text: Kaikki kappaleet sanoittanut Nicki Rothen sekä sovittaneet Mr. Willy, Nicki Rothen ja Petri Torkell.


title: Allar Raja

text: Allar Raja (s. 22. kesäkuuta 1983 Sindi, Pärnumaa) on virolainen soudun olympia- ja MM-mitalisti sekä Euroopan-mestari. Hän edustaa Kalev RC -seuraa ja on pituudeltaan 189 cm.


title: Allar Raja

text: Raja kuului Viron pariaironeloseen, joka saavutti olympiapronssia Rio de Janeirossa 2016 sekä sijoittui neljänneksi Lontoossa 2012 ja yhdeksänneksi Pekingissä 2008.


title: Allar Raja

text: Raja on saavuttanut MM-kilpailuissa pariairokaksikossa pronssia 2009 sekä sijoittunut seitsemänneksi 2011 ja kahdeksanneksi 2010. Pariaironelosessa hän on saanut MM-pronssia 2006, 2015 ja 2017 sekä sijoittunut viidenneksi 2013 ja 2014 ja kahdeksanneksi 2007.


title: Allar Raja

text: Raja on saavuttanut EM-kilpailuissa pariairokaksikossa kultaa 2009 ja hopeaa 2010. Pariaironelosessa hän on voittanut Euroopan-mestaruuden 2008, 2012 ja 2016, saanut EM-hopeaa 2011 sekä sijoittunut viidenneksi 2007 ja kuudenneksi 2014.


title: Darker Side of Life

text: Darker Side of Life on punk- ja psychobilly-yhtye Flesh Roxonin toinen studioalbumi. Se julkaistiin 10. huhtikuuta 2015 levymerkillä Stupido Records.


title: Darker Side of Life

text: Andy McCoy vierailee albumin kolmella kappaleella.


title: Darker Side of Life

text: Kaaoszinen Tuukka Franck antoi albumille hyvän arvosanan. Hän sanoi yhtyeen onnistuneen voittamaan menestyneen esikoisalbumin tuomat paineet sekä ”jalostuneen” ja saaneen lisää ulottuvuutta. Tamperelaisen Tomi Nordlund piti albumista, ja kehui niin ikään kappaleista löytyviä uusia elementtejä, kuten metallia, folkia ja poppia.


title: Anna Marno

text: Anna Marno (s. 23. marraskuuta 1992) on yhdysvaltalainen alppihiihtäjä, joka edustaa Steamboat Springs -seuraa.


title: Anna Marno

text: Marno kilpaili alppihiihdon maailmancupissa ensimmäisen kerran Beaver Creekissä marraskuussa 2013. Ensimmäiset maailmancupin pisteensä hän saavutti Cortina d’Ampezzon supersuurpujottelussa tammikuussa 2016 oltuaan 30:s.


title: Kaspar Taimsoo

text: Kaspar Taimsoo (s. 30. huhtikuuta 1987 Paide, Järvamaa) on virolainen soudun olympia- ja MM-mitalisti sekä Euroopan-mestari. Hän asuu Pärnussa ja on pituudeltaan 193 cm.


title: Kaspar Taimsoo

text: Taimsoo kuului Viron pariaironeloseen, joka saavutti olympiapronssia Rio de Janeirossa 2016 sekä sijoittui neljänneksi Lontoossa 2012 ja yhdeksänneksi Pekingissä 2008.


title: Kaspar Taimsoo

text: Taimsoo on saavuttanut MM-kilpailuissa pariairokaksikossa pronssia 2009 sekä sijoittunut seitsemänneksi 2011 ja kahdeksanneksi 2010. Pariaironelosessa hän sai MM-pronssia 2015 ja 2017 sekä sijoittui viidenneksi 2013 ja 2014 ja kahdeksanneksi 2007.


title: Kaspar Taimsoo

text: Taimsoo on voittanut pariairokaksikossa Euroopan-mestaruuden 2009 sekä saanut EM-hopeaa 2008 ja 2010. Pariaironelosessa hän on voittanut Euroopan-mestaruuden 2012 ja 2016, saanut hopeaa 2011 sekä sijoittunut viidenneksi 2007 ja kuudenneksi 2014.


title: Kaspar Taimsoo

text: Taimsoo saavutti nuorten MM-kilpailuissa pronssia yksikössä 2005.


title: This Was The Fucking World

text: This Was The Fucking World on suomalaisen punkyhtye The Fucking Worldin 2CD:n kokoelma-albumi, joka julkaistiin maaliskuussa 2012 levymerkillä Stupido Records.


title: This Was The Fucking World

text: Kappaleet on masteroinut Petri Majuri Seawolf Studiolla.


title: This Was The Fucking World

text: Albumi sai pääosin negatiivisen vastaanoton. Suen Mika Penttinen sanoi kokoelman niputtavan yhtyeen turhan laaja-alaisen ja epätasaisen tuotannon, vaikka siltä onkin karsittu ääripäiden kappaleita pois. Soundin arvioija antoi albumille kaksi tähteä viidestä ja sanoi, että yhtye ei koskaan onnistunut levytetyssä tuotannossaan.


title: Petter Stordalen

text: Petter Anker Stordalen (s. 29. marraskuuta 1962 Porsgrunn) on norjalainen sijoittaja, kiinteistökehittäjä ja ympäristöaktivisti, joka tunnetaan Nordic Choice Hotels -hotelliketjun omistajana. Hän on yksi maailman suurimmista ”hotellimoguleista”, jonka yritysten liikevaihto on yli miljardi euroa.


title: Petter Stordalen

text: Stordalen tunnetaan hotellimaailman toisinajattelijana, joka kannattaa kestävän kehityksen mukaista liiketoimintaa. "The Financial Timesin" mukaan ”Petter Stordalen on epätavallinen jopa antikapitalistiseksi miljardööriksi”. Vaimonsa Gunhild Stordalenin kanssa hän on perustanut säätiön The Stordalen Foundation, joka tukee terveyteen, ympäristönsuojeluun ja ilmastonmuutoksen torjuntaan tähtääviä hankkeita.


title: Petter Stordalen

text: Stordalen omistaa yhtiön nimeltä Home Invest ja toimii sen toimitusjohtajana. Home Invest puolestaan omistaa Nordic Choice Hotelsin.


title: Truxtun Hare

text: Thomas Truxtun Hare (12. lokakuuta 1878 Philadelphia – 2. helmikuuta 1956 Radnor) oli yhdysvaltalainen yleisurheilija ja olympiamitalisti. Hänen päälajejaan olivat eri heittolajit, mutta hän menestyi myös kymmenottelussa.


title: Truxtun Hare

text: Hare osallistui olympialaisiin kaksi kertaa, vuosina 1900 ja 1904. Vuonna 1900 Pariisissa hän saavutti hopeaa moukarinheitossa. Lisäksi Hare sijoittui kuulantyönnössä kahdeksanneksi ja jäi kiekonheitossa ilman tulosta. Seuraavissa olympialaisissa Saint Louisissa hän osallistui kymmenotteluun, josta saavutti pronssia.


title: Truxtun Hare

text: Ennätyksikseen Hare teki pituushypyssä tuloksen 607 vuonna 1904, kuulantyönnössä 13,36 m ja moukarinheitossa 49,15 m; molemmat vuonna 1900.


title: Särmäkäävät

text: Särmäkäävät ("Daedalopsis") ovat valkolahottajasieniä, jotka kasvavat tavallisimmin lehtipuilla. Ne ovat yksivuotisia, mutta jotkin lajit elävät yli talven ja levittävät itiöstöään vasta keväällä. Ne ovat useimmiten laakeita tai hyllymäisiä, harvoin resupinaattisia, ja ne lahottavat usein pystyyn kuolleita puita. Pillit ovat tavallisimmin kulmikkaat, sokkeloiset tai lamellimaiset. Suomesta tunnetaan kaksi lajia, pohjansärmäkääpä ("Daedalopsis septentrionalis"), joka esiinty enimmäkseen tunturikoivulla ja etelänsärmäkääpä ("Daedalopsis confragosa"), jonka pääisäntänä on raita. On todennäköistä, että on tavattavissa kolmaskin laji verisärmäkääpä ("Daedalopsis tricolor").


title: Preniteeni

text: Preniteeni eli 1,2,3,4-tetrametyylibentseeni (CH) on aromaattisiin hiilivetyihin kuuluva orgaaninen yhdiste. Yhdistettä voidaan käyttää orgaanisen kemian synteeseissä. Preniteeni on dureenin ja isodureenin isomeeri.


title: Preniteeni

text: Huoneenlämpötilassa preniteeni on väritöntä nestettä, joka on käytännöllisesti katsoen veteen liukenematonta. Yhdiste reagoi helposti elektrofiilisella aromaattisella substituutiolla. Esimerkiksi Friedel–Crafts-asylointireaktio tapahtuu preniteenille noin 35 500 kertaa nopeammin kuin bentseenille ja kloorimetylointi kloorimetyylimetyylieetterin avulla noin 850 kertaa nopeammin kuin bentseenille.


title: Preniteeni

text: Preniteeniä esiintyy kivihiilitervassa ja ruskohiilessä. Yhdistettä valmistetaan metyloimalla ksyleeniä kloorimetaanin avulla. Reaktiossa muodostuu lisäksi dureenia ja isodureenia, joista tuote voidaan erottaa tislaamalla. Preniteeniä käytetään pienissä määrin orgaanisen kemian synteeseissä lähtöaineena.


title: Josiah McCracken

text: Josiah Calvin McCracken Jr. (30. maaliskuuta 1874 Lincoln – 15. helmikuuta 1962 Chestnut Hill) oli yhdysvaltalainen heittolajeihin keskittynyt yleisurheilija ja olympiamitalisti.


title: Josiah McCracken

text: McCracken osallistui olympialaisiin kerran, vuonna 1900 Pariisissa. Kisoista hän saavutti hopeaa kuulantyönnöstä ja pronssia moukarinheitosta. Lisäksi McCracken osallistui kiekonheittoon, jossa sijoittui lopulta kymmenenneksi.


title: Josiah McCracken

text: Ennätyksikseen McCracken heitti kuulantyönnössä tuloksen 13,32 m vuonna 1898 sekä kiekonheitossa 36,37 m ja moukarinheitossa 47,24 m; molemmat vuonna 1900.


title: Frederick Moloney

text: Frederick Graham "Fred" Moloney (4. elokuuta 1882 Ottawa – 24. joulukuuta 1941 Chicago) oli yhdysvaltalainen pikajuoksija ja olympiamitalisti. Moloney kilpaili sekä sileillä että aidatuilla pikamatkoilla.


title: Frederick Moloney

text: Moloney osallistui olympialaisiin kerran, vuonna 1900 Pariisissa. Hän saavutti kisoista pronssia 110 metrin aitajuoksusta. Lisäksi Moloney osallistui myös 100 metrin juoksuun sekä 200 metrin aitajuoksuun, mutta näillä matkoilla hän ei menestynyt.


title: Frederick Moloney

text: Ennätyksekseen Moloney juoksi 110 metrin aidoissa tuloksen 15.4 vuonna 1900.


title: Lewis Sheldon

text: Lewis Pendleton Sheldon (9. kesäkuuta 1874 Rutland Yhdysvallat – 18. helmikuuta 1960 Biarritz Ranska) oli yhdysvaltalainen hyppylajeihin keskittynyt yleisurheilija ja olympiamitalisti.


title: Lewis Sheldon

text: Sheldon osallistui olympialaisiin kerran, vuonna 1900 Pariisissa. Hän saavutti kisoista pronssia sekä kolmiloikasta että vauhdittomasta korkeushypystä. Lisäksi Sheldon osallistui vauhdittomaan pituushyppyyn ja vauhdittomaan kolmiloikkaan, sijoittuen näissä lajeissa neljänneksi.


title: Lewis Sheldon

text: Ennätyksikseen Sheldon hyppäsi pituushypyssä 692 cm vuonna 1895 sekä kolmiloikassa 13,64 m vuonna 1900.


title: Johannes Karhapää

text: Johannes Vasilinpoika Karhapää (kirkonkirjoissa , kanonisoituna Johannes Ilomantsilainen, 13. heinäkuuta 1884 Ilomantsi – 7. maaliskuuta 1918 Joensuu) oli suomalainen uskonnonopettaja ja ortodoksinen lähetystyöntekijä. Hän oli kotipaikkakunnallaan merkittävä sivistystyön edistäjä, jonka ”ryssänuskon”, eli ortodoksisuuden levittämisenä pidetty toiminta kuitenkin herätti vihaa suomalaissa nationalisteissa. Lopulta valkoiset teloittivat Karhapään Suomen sisällissodan aikana keväällä 1918.


title: Johannes Karhapää

text: Vuonna 2018, sata vuotta kuolemansa jälkeen, Karhapää kanonisoitiin ortodoksisen kirkon pyhien joukkoon nimellä Pyhä marttyyri ja tunnustaja Johannes Ilomantsilainen.


title: Johannes Karhapää

text: Karhapää syntyi Ilomantsin Sonkajanrannan kylässä Nissisen tilalla. Hänen vanhempansa olivat Vasili ja Anastasia Karhapää. Hänellä oli nuorempi veli Jaakko sekä kaksi velipuolta, Feodor ja Ilja. Hän avioitui Katri Timolan kanssa ja sai kaksi poikaa, Sergein, joka kuoli alle vuoden ikäisenä, sekä Aleksin. Vaimo kuitenkin kuoli vuonna 1910, ja Johannes avioitui toistamiseen, nyt Anna Ivanintytär Palviaisen kanssa.


title: Johannes Karhapää

text: Karhapää omaksui jo lapsena vahvan ortodoksisen uskon ja oli mukana Pyhäin Sergein ja Hermanin veljeskunnan paikallisen nuorisoyhdistyksen toiminnassa. Vuonna 1889 voimaan tulleen eriuskolaislain myötä Sortavalan Evankelinen Seura oli vuosisadan vaihteessa aloittanut Karjalassa kiivaan luterilaistamiskampanjan, jonka vastavoimaksi perustettiin Aunuksessa vuonna 1907 Karjalan veljeskunta. Sen alkuperäisenä tarkoituksena oli tehdä voimakasta sisälähetystyötä, mutta kenraalikuvernööri F. A. Seynin hallintokaudella 1909–1917 Karjalan veljeskunta valjastettiin myös venäläistämisen asialle.


title: Johannes Karhapää

text: Myös Karhapää huolestui kotiseudulleen leviävästä luterilaisesta lähetystyöstä ja lähestyi vuonna 1906 arkkipiispa Sergeitä kirjeellä. Hän pyysi tältä apua ortodoksisuuden vahvistamiseen ja muun muassa toivoi Sonkajanrantaan omaa ortodoksista kansakoulua. Karhapään toiminnan tuloksena Sonkajanrantaan perustettiin Oikeauskoiskirkollinen seura, joka toimi Pyhien Sergein ja Hermanin Veljeskunnan alaosastona. Arkkipiispa antoi hänelle siunauksensa perustaa ortodoksisen kirkkokoulun yhteistyössä vuonna 1907 perustetun Karjalan Veljeskunnan kanssa. Seuraavana vuonna Sonkajanrantaan rakennettiin veljeskunnan tuella vuonna 1908 ortodoksinen koulu ja koulutalo, jossa opetuskielenä oli suomi. Se laajeni vuoteen 1911 mennessä neljäluokkaiseksi. Köyhillä ja kauempaa saapuvilla oppilailla oli mahdollisuus asua ja ruokailla koululla, ja siellä järjestettiin opetus-, valistus- ja juhlatilaisuuksia myös aikuisväestölle.


title: Johannes Karhapää

text: Karhapää toimi myös sisälähetystyössä Pyhäin Sergein ja Hermanin veljeskunnan nimissä Ilomantsissa ja katekeettana Karjalan Veljeskunnan alaisuudessa, kierrellen Valamon luostarin pappismunkki Isaakin kanssa myymässä painokuvia ja kirjallisuutta sekä pitämässä suosittuja hengellisiä tilaisuuksia, ja vuonna 1914 Viipurin hengellinen konsistorio nimitti itseoppineen Karhapään valtion kustantamaan uskonnonopettajan virkaan, jossa hänen toimialueenaan oli koko silloisen Kuopion läänin alue. Karhapään toiminta oli aktiivisimmillaan ensimmäisen maailmansodan alkamisen jälkeen vuodesta 1914 lähtien. Samalla vihamiesten määrä kuitenkin lisääntyi, ja hänet leimattiin tsaarivallan kätyriksi ja jopa Venäjän salaisen poliisin vakoojaksi.


title: Johannes Karhapää

text: Sonkajanrannan koulun tilanne vaikeutui, kun sitä tukenut apulaispiispa Kiprian kuoli ja Karjalan veljeskunnan työ lamaantui. Seuraavana vuonna kuitenkin pietarilainen kauppias Nesterov lahjoitti 10 000 ruplaa koulun tarpeita varten ja kirkon rakentamiseksi samaan yhteyteen. Kirkko vihittiin syksyllä 1915 ja pyhitettiin profeetta Hannan muistolle. Kirkon piirustukset laati Valamon luostarin munkki Gennadi. Se ei kuitenkaan ollut alueella toimineen Ilomantsin ortodoksisen seurakunnan, vaan nimenomaan Karjalan veljeskunnan kirkko.


title: Johannes Karhapää

text: Karhapään osuus koulu- ja kirkkohankkeissa oli merkittävä, ja hänelle myönnettiin esimerkillisen kirkollisen ja sivistyksellisen toimintansa vuoksi lukuisia huomionosoituksia. Hänestä kuitenkin myös levitettiin uusia ilkeämielisiä huhuja, ja paikallisten fennomaanien keskuudessa hänen toimintansa herätti vihaa, kun Karhapäätä pidettiin ”ryssän uskon” levittäjänä. Erityistä närää herätti se, että hän oli vuonna 1912 vastaanottanut kotonaan yksityisesti kenraalikuvernööri Frans Seynin. Vierailun yhteydessä Seyn oli kehottanut Karhapäätä anomaan valtiovallalta varoja kunnollisen tien rakentamiseksi kylälle. Venäjän vallankumouksen jälkeen 1917 venäläistämiskouluina pidetyt ortodoksien koulut suljettiin ja Karhapäätä alettiin yhä kiivaammin nimitellä sekä tsaarivallan kätyriksi ja nuuskijaksi että bolševikiksi. Väitettiinpä hänen vaikutusvaltansa ulottuvan jopa ortodoksisten pappien nimityksiin. Lisäksi Karhapää oli tsaarinvallan kannattaja.


title: Johannes Karhapää

text: Karhapäätä oli solvattu ja paneteltu monin tavoin jo vuodesta 1910 alkaen. Tuolloin Kemissä ilmestynyt Perä-Pohjolainen väitti, että Karhapää ja hänen isänsä kannattivat Venäjän Suomen-vastaista politiikkaa ja nimitti heitä ”surkeiksi olennoiksi suomalaisiksi”.


title: Johannes Karhapää

text: Vuoden 1917 helmikuun vallankumouksen jälkeen Karhapään panettelu kiihtyi entisestään. Pohjois-Karjalan kansallismielisissä lehdissä, muun muassa Karjalan Sanomissa, häntä kutsuttiin muun muassa ”erääksi Pohjois-Karjalan pimeistä voimista”, ja myös hänen herätys- ja lähetysmatkoja sekä hänelle myönnettyjä huomionosoituksia pilkattiin. Hänen väitettiin kylväneen vihaa ja erimielisyyttä Karjalan väestöön, joka ei väitteiden mukaan ollut selvillä uskonnostaan ja kansallisuudestaan. Lisäksi häntä nimiteltiin venäläistämistyön tiukaksi ja häikäilemättömäksi edistäjäksi, joka väitteiden mukaan tahtoi johtaa suomalaiset Venäjän alaisuuteen. Hänen väitettiin myös pitäneen itseään marttyyrina, herättäneen pelkoa paikallisessa väestössä, pilkkaavan uskoa ja pyhiä asioita ja petkuttavan yksinkertaisia ihmisiä. Myös hänen isäänsä ja veljeään syyteltiin samalla tavoin. Karhapää kuitenkin itse vaikeni eikä vastannut syytöksiin tai herjauksiin. Kirkkohistorian professori Kauko Pirisen mukaan arvostelu oli kuitenkin kohtuutonta, sillä Karhapään toimintaa ohjasi vain hänen syvä uskonnollinen vakaumuksensa.


title: Johannes Karhapää

text: Lopulta myös ortodoksien keskuudessa alkoi esiintyä vastustusta Karhapäätä kohtaan. Pääsiäisen alla 1917 Ilomantsin ortodoksisen väestön kokous tuomitsi Karhapään ja Sonkajanrannan koulun toiminnan epäkansalliseksi sorroksi, johon sekoittui uskonto. Kokouksessa vaadittiin Karhapään erottamista luottamustehtävistä ja kirkkoneuvoston jäsenyydestä. Syksyllä 1917 hän menetti myös arkkipiispa Serafimin tuen, ja hänet erotettiin opettajan virastaan.


title: Johannes Karhapää

text: Sonkajanrannan koulu kunnallistettiin, ja syksyllä 1917 sen opettajaksi tuli kiihkoisänmaallinen koverolainen jääkäri. Kun Karhapää oli menettänyt arkkipiispa Serafimin tuen, hänestä tuli vuoden 1918 sisällissodan melskeissä käytännössä lainsuojaton.


title: Johannes Karhapää

text: Maaliskuussa 1918 Karhapää ja hänen veljensä Jaakko määrättiin valkoisen armeijan kutsuntoihin Tuupovaaran kansakoululle. Siellä heidät pidätettiin ilmiannon perusteella. Raskauttavaa oli muun muassa Karhapään takin taskusta löytynyt, kouluopetukseen tarkoitettu matkaikoni. Karhapään sallittiin käydä kotonaan hyvästelemässä kotiväkensä, mutta sitten häntä lähdettiin kuljettamaan Joensuuhun, aseen piippu niskassa. Eräässä lähitalossa käydessä Karhapää totesi talon emännälle elinpäiviensä olevan luetut. Joensuussa Karhapää ja hänen veljensä suljettiin kaupungintalon kellariin muiden vankien joukkoon.


title: Johannes Karhapää

text: Maalis-huhtikuun vaihteessa 1918 Karhapää kuljetettiin Joensuun Siilaisten kaupunginosaan, missä hänet teloitettiin. Teloituksia suoritettiin tuolloin sattumanvaraisesti, usein viinan voimalla ja ilman oikeudenkäyntiä. Sotilaspiiri ei monestikaan kyennyt hillitsemään teloitushaluja. Karhapää ja muut teloitettavat komennettiin riviin, ja viisi teloittajaa ampuivat yhteislaukauksen. Kerrotaan, että Karhapää ei kuollut heti, vaan jouduttiin ampumaan uusi yhteislaukaus. Kuolinpäiväksi on hautakivessä merkitty elokuun 8. päivä.


title: Johannes Karhapää

text: Suomen sotasurmat -tietokantaan Karhapään kuolinpäiväksi on merkitty 7. maaliskuuta. Joidenkin tietojen mukaan hänet olisi kuitenkin teloitettu kolme viikkoa myöhemmin pääsiäisenä, ja joidenkin taas vasta 14. huhtikuuta yhdessä 99 Raudun taistelun jälkeen vangitun venäläisen kanssa.


title: Johannes Karhapää

text: Karhapään vaimo yritti saada haltuunsa miehensä ruumiin, mutta tämä onnistui vasta useiden kuukausien päästä. Ruumis tunnistettiin villasukkien raitojen perusteella. Karhapää haudattiin Ilomantsin Kokonniemen hautausmaalle suuren saattojoukon todistamana, joukossa sekä ortodokseja ja luterilaisia.


title: Johannes Karhapää

text: Herjaavat puheet ja kirjoitukset jatkuivat vielä kuoleman jälkeenkin, ja myös Karhapään hautakivi heitettiin kahdesti järveen. Lopulta se valettiin sementtijalustaan.


title: Johannes Karhapää

text: Vuonna 1958 Karhapään veljen Jaakon luo tuli vanha mies, sarkatakkiin pukeutunut. Hän kertoi olleensa yksi ampujista. Vanhan ja sairaan miehen omatunto soimasi häntä teostaan. Jaakko Karhapää keskusteli miehen kanssa ja salli hänen yöpyä luonaan.


title: Johannes Karhapää

text: Johannes Karhapään nimi nousi esille, kun Suomen ortodoksisen kirkon piispainkokous ehdotti pyhiksi kanonisoitavia suomalaisia. 29. marraskuuta 2018 ekumeenisen patriarkaatin pyhä synodi julisti Johannes Karhapään kuuluvan ortodoksisen kirkon pyhien joukkoon nimellä Pyhä marttyyri ja tunnustaja Johannes Ilomantsilainen.


title: Johannes Karhapää

text: Vuonna 2008 valmistui Karhapäästä kertova Mikko Keinosen ohjaama dokumenttielokuva "Oikeauskoisen nousu ja tuho", jonka Yle esitti samana keväänä. Samana vuonna piti myös ilmestyä Liisa Pajukaarteen kirjoittama Karhapään elämäkerta, mutta teosta ei lopulta julkaistu.


title: Johannes Karhapää

text: Suomen itsenäistymisen jälkeen Sonkajanrannan koulu otettiin kunnan haltuun. Rakennus paloi 1950-luvulla, jolloin tuhoutui paljon Karhapäälle kuulunutta esineistöä. Sonkajanrannan Profeetta Hannan kirkko sen sijaan on edelleen yksi Joensuun ortodoksisen seurakunnan pyhäköistä.


title: What If (Dina Garipovan kappale)

text: What If () on Dina Garipovan esittämä kappale, joka edusti Venäjää vuoden 2013 Eurovision laulukilpailussa Ruotsin Malmössä.


title: What If (Dina Garipovan kappale)

text: Kappale kilpaili Euroviisujen ensimmäisessä semifinaalissa, jossa se sijoittui toiseksi ja selviytyi finaaliin. Finaalissa kappale sijoittui 26. maan joukosta 5. sijalle.


title: Gravity (Zlata Ognevitšin kappale)

text: Gravity () on Zlata Ognevitšin esittämä kappale, joka edusti Ukrainaa vuoden 2013 Eurovision laulukilpailussa Ruotsin Malmössä.


title: Gravity (Zlata Ognevitšin kappale)

text: Kappale kilpaili Euroviisujen ensimmäisessä semifinaalissa, jossa se sijoittui kolmanneksi ja selviytyi finaaliin. Finaalissa kappale sijoittui 26. maan joukosta 3. sijalle.


title: Birds (Anoukin kappale)

text: Birds () on Anoukin esittämä kappale, joka edusti Alankomaita vuoden 2013 Eurovision laulukilpailussa Ruotsin Malmössä.


title: Birds (Anoukin kappale)

text: Kappale kilpaili Euroviisujen ensimmäisessä semifinaalissa, jossa se sijoittui kuudenneksi ja selviytyi finaaliin. Finaalissa kappale sijoittui 26. maan joukosta 9. sijalle.


title: Something (Andrius Pojaviksen kappale)

text: Something () on Andrius Pojaviksen esittämä kappale, joka edusti Liettuaa vuoden 2013 Eurovision laulukilpailussa Ruotsin Malmössä.


title: Something (Andrius Pojaviksen kappale)

text: Kappale kilpaili Euroviisujen ensimmäisessä semifinaalissa, jossa se sijoittui yhdeksänneksi ja selviytyi finaaliin. Finaalissa kappale sijoittui 26. maan joukosta 22. sijalle.


title: InterContinental Hotels Group

text: InterContinental Hotels Group PLC (IHG) on brittiläinen pörssiyhtiö, joka omistaa useiden kansainvälisten hotelliketjujen tuotemerkit ja operoi ketjujen hotelleja useimmiten franchising-periaatteella. IHG:n hotelliketjuja ovat InterContinental, Holiday Inn, Holiday Inn Express, Crowne Plaza, Candlewood Suites, Even Hotels, Hualuxe, IHG Army Hotels, Hotel Indigo, Kimpton Hotels ja Staybridge Suites. Vuonna 2015 IHG oli noin 4 800 hotellillaan maailman kolmanneksi suurin hotelliyhtiö Wyndham Worldwiden (7 645 hotellia) ja Choice Hotels Internationalin (6 376 hotellia) jälkeen. Huoneiden määrällä mitattuna IHG oli vuonna 2014 maailman suurin hotelliyhtiö 686 873 huoneellaan.


title: Runeberginkatu (Helsinki)

text: Runeberginkatu () on noin 1,5 kilometrin pituinen katu Helsingin läntisessä kantakaupungissa, suurimmaksi osaksi Töölössä. Se alkaa Kampintorin länsikulmalta ja johtaa muodoltaan kaareutuvana Töölön keskiosien läpi Mannerheimintielle samaan risteykseen, josta samaan suuntaan johtaa Helsinginkatu. Katu on saanut nimensä Johan Ludvig Runebergin mukaan.


title: Runeberginkatu (Helsinki)

text: Runeberginkatu kulkee Kampin, Etu-Töölön ja Taka-Töölön alueella. Kadun eteläisin osa sijaitsee aivan Helsingin ydinkeskustassa.


title: Runeberginkatu (Helsinki)

text: Runeberginkadun eteläpään varrella sijaitsee Radisson Blu Royal -hotelli. Toisella puolella katua ovat Sähkötalo, Kampin metroaseman paviljonki ja Autotalo, joiden pääjulkisivut kuitenkin ovat Kampinkujan ja Salomonkadun puolella.


title: Runeberginkatu (Helsinki)

text: Runeberginkadun keskiosan varrella sijaitsee vuonna 1950 valmistunut Kauppakorkeakoulun päärakennus sekä hieman pohjoisempana, Sammonpuistikon toisella puolella, Kauppakorkeakoululle niin ikään kuuluva Chydenia-rakennus, jossa Tyttönormaalilyseo toimi vuosina 1923–1969.


title: Runeberginkatu (Helsinki)

text: Pohjoisempana Topeliuksenkadun risteyksessä sijaitsee koulurakennus, jossa toimii ruotsinkielinen Tölö gymnasium. Samassa rakennusryhmässä on myös nuorisotalo Sandels. Vastaavalla kohdalla toisella puolella katua on Töölöntori.


title: Runeberginkatu (Helsinki)

text: Kadun länsireunalla Pohjoisen Rautatiekadun ja Arkadiankadun välillä on muutamia 1910-luvulla rakennettuja jugendtaloja. Toisella puolella katua Rautatiekadulta Museokadulle saakka on pääasiassa 1920-luvun klassistyylisiä punatiilisiä rakennuksia, jotka monien muiden Etu-Töölön korttelien tavoin rakennettiin yhtenäisten korttelikohtaisten julkisivukaavioiden mukaan. Niinpä saman korttelin kaikki rakennukset ovat yleensä yhtä korkeita, enimmäkseen kuusikerroksisia. Talot Runeberginkatu 23 ja 25 Sammonkadun molemmin puolin muodostavat eräänlaisen juhlavan portin Temppeliaukiolle.


title: Runeberginkatu (Helsinki)

text: Kadun pohjoisosan varrella monet rakennukset edustavat 1930-luvun varhaista funktionalismia.


title: Runeberginkatu (Helsinki)

text: Runeberginkatua pitkin kulkee Arkadiankadun risteyksestä Mannerheimintielle saakka raitiolinjat 1 ja 2, Caloniuksenkadulta Mannerheimintielle myös linja 8.


title: Runeberginkatu (Helsinki)

text: Katua pitkin kulkevat Arkadiankadun ja Topeliuksenkadun välisellä osuudella myös monet Kampin metroaseman luota lähtevät tai sen ohi kulkevat bussilinjat, jotka johtavat muun muassa Haagaan, Pitäjänmäelle ja Kannelmäkeen. Linja 70T, joka johtaa Kampista Malmin kautta Siltamäkeen, kulkee Runeberginkatua pitkin Mannerheimintielle saakka ja jatkaa edelleen Helsinginkatua pitkin.


title: Runeberginkatu (Helsinki)

text: Nykyisen Runeberginkadun molemmin puolin sijaitsevat alueet Töölössä olivat vielä 1900-luvun alussa selvästi kaupungin rakennetun alueen ulkopuolella, ja alueella sijaitsi joukko huvilapalstoja.


title: Runeberginkatu (Helsinki)

text: Runeberginkatu kaavoitettiin vuonna 1906, kun Töölön ensimmäinen asemakaava vahvistettiin. Katu rakennettiin kallioiseen maastoon kuitenkin suurelta osin vasta 1920-luvulla. Ensimmäinen raitiolinja Runeberginkadulle otettiin käyttöön vuonna 1924.


title: Runeberginkatu (Helsinki)

text: Runeberginkadun eteläisimmän osan linjaus poikkesi alun perin nykyisestä. Katu alkoi Kampintorin pohjoiskulmasta, Fredrikinkadun, Kampinkadun (nykyisen Urho Kekkosen kadun) ja Malminrinteen risteyksestä, josta kadun alkuosa johti nykyisen Sähkötalon tontin lävitse länsiluoteeseen yhdensuuntaisena läheisen Malminkadun kanssa. Nykyisen Salomonkadun risteyksen paikkeilla se teki mutkan, josta eteenpäin se kulki nykyisellä paikallaan.


title: Runeberginkatu (Helsinki)

text: Tämän Runeberginkadun eteläosa kulki 1870-luvulla rakennettujen niin sanottujen Kampin puulaakivillojen sekä läntisimpien Turun kasarmin varuskuntaan liittyvien kasarmirakennusten välitse. Kampin puulaakivillat olivat ryhmä 1870-luvulla rakennettuja puisia työväen asuintaloja Kampintorin länsipuolella. Ne muodostivat suorakulmaisen korttelin, joka etelässä rajoittui Malminkatuun, idässä Malminrinteeseen pohjoisessa myöhemmin rakennettuun Runeberginkatuun. Runeberginkadun toisella puolella oli taas oli joukko kasarmirakennuksia pääasiassa nykyisen Autotalon korttelin, osittain myös Kampin metroaseman paviljongin paikalla.


title: Runeberginkatu (Helsinki)

text: Runeberginkadun eteläpään linjaus siirrettiin nykyiselle paikalleen asemakaavan muutoksella vuonna 1938. Kadun uusi eteläosa kulki aluksi kulmittain Kampin villojen korttelin halki, kunnes niistä viimeisetkin purettiin 1950-luvun lopulla. Muutos liittyi Kampin alueen suunnitelmaan, jonka tarkoituksena oli myös rakentaa Salomonkadusta jatkeineen kaupungin keskustasta Länsisatamaan johtava pääliikenneväylä.


title: Runeberginkatu (Helsinki)

text: Jo Töölön alkuperäisen asemakaavan mukaan Runeberginkadulle oli määrä rakentaa silta Helsingin satamaradan yli. Tämä silta kuitenkin rakennettiin vasta vuonna 1951, sen jälkeen kun kaupunginvaltuusto edellisenä vuonna oli päättänyt asiasta..


title: Runeberginkatu (Helsinki)

text: Runeberginkadun, Salomonkadun, Malminkadun ja Eteläisen Rautatiekadun välinen kortteli rakennettiin asuntoalueeksi vasta 1980-luvulla. Paikalla oli aikaisemmin ollut kaupungin varastoalue, jonka laidalla Runeberginkadun puolella sijaitsi vuosina 1907–1967 myös suuri kaasukello. Alvar Aallon keskustasuunnitelmassa vuodelta 1961 korttelia ehdotettiin uuden linja-autoaseman paikaksi.


title: Runeberginkatu (Helsinki)

text: Katu on saanut nimensä kansallisrunoilija Johan Ludvig Runebergin mukaan. Se kuuluu Töölössä olevaan kirjailijoiden ja runoilijoiden nimikkokatujen ryhmään. Nimi vahvistettiin vuonna 1906 samalla kuin Töölön asemakaavakin. Suomenkielinen nimi oli aluksi Runebergkatu, mutta muutettiin vuonna 1928 nykyiseen muotoonsa.


title: Runeberginkatu (Helsinki)

text: Runeberginkadun jatkeena olevalle nykyisen Helsinginkadun läntisimmälle osalle ehdotettiin vuonna 1912 nimeä Runebergin puistokatu (). Tämä katuosuus oli vuoteen 1969 saakka osa Eläintarhantietä.


title: Runeberginkatu (Helsinki)

text: Kun Kumpulan kartanon omistaja Herman Standertskjöld-Nordenstam 1890-luvulla ryhtyi vuokraamaan nykyisen Toukolan alueelta tontteja esikaupunkiasutukseen, hän antoi nimen Runebergsgatan eräälle kadulle, joka sinne oli määrä rakentaa. Aiheena nimen valintaan oli läheisellä Kumtähden kentällä vuonna 1848 pidetty ylioppilaiden kevätjuhla, jossa Maamme-laulu esitettiin ensimmäisen kerran. Nimi ei kuitenkaan koskaan tullut käyttöön.


Jousiammunnan Aasian-mestaruuskilpailut 2015 järjestettiin Thaimaassa 3–8. marraskuuta 2015.


title: UFC Fight Night: Diaz vs. Guillard

text: UFC Fight Night: Diaz vs. Guillard ("myös UFC Fight Night 19") oli Ultimate Fighting Championshipin järjestämä vapaaottelu-tapahtuma. Se järjestettiin 16. syyskuuta 2009 Oklahoma City, Oklahomassa.


title: UFC Fight Night: Diaz vs. Guillard

text: Tapahtuman pääkamppailuna käytiin Nate Diaz vastaan Melvin Guillard.


title: UFC Fight Night: Diaz vs. Guillard

text: Carlos Conditin oli määrä otella Chris Lytlea vastaan, mutta Lytle joutui jättämään kamppailun väliin loukkaantumisen vuoksi. Jake Ellenberger korvasi Lytlen.


title: UFC Fight Night: Diaz vs. Guillard

text: Palkitut ottelijat saivat 30 000 dollarin bonuksen.


title: Tulipunainen kirjain (vuoden 1995 elokuva)

text: Tulipunainen kirjain () on vuonna 1995 ensi-iltansa saanut Roland Joffén ohjaama yhdysvaltalainen romanttinen draamaelokuva, jonka pääosia näyttelevät Demi Moore, Gary Oldman ja Robert Duvall. "Tulipunainen kirjain" perustuu Nathaniel Hawthornen klassikkoteokseen "Tulipunainen kirjain" ("The Scarlet Letter", 1850), jonka pohjalta Douglas Day Stewart sovitti elokuvan käsikirjoituksen. Douglas Day Stewart mukautti romaanista ”vapaamman” elokuvasovituksen, joka poikkeaa romaanin alkuperäisestä tarinasta. Elokuvan tuottajina olivat Roland Joffé ja Andrew G. Vajna.


text: "Tulipunainen kirjain" sijoittuu 1660-luvun puritaaniseen Bostoniin. Englantilaiset Roger (Robert Duvall) ja Hester Prynne (Demi Moore) muuttavat Englannista Massachusettsin lahden siirtokunnan ahdasmieliseen, uskonnolliseen uudisasukasyhteisöön luomaan uutta elämää. Pian Hester rakastuu paikalliseen pastoriin, Arthur Dimmesdaleen (Gary Oldman), mutta hän kätkee tunteensa. Kun Hester saa tiedon intiaanien tappaneen Rogerin, hän ja pastori antautuvat intohimolleen. Hester tulee raskaaksi, mutta hän ei suostu kertomaan lapsen isää. Intiaanien vankina ollut Roger palaa elossa kotiin. Hester synnyttää lapsen ja joutuu kyläläisten kiroamaksi, mutta piinattunakaan hän ei paljasta lapsensa isän nimeä. Hester tuomitaan yksinäisyyteen ja kantamaan vaatteissaan aviorikoksen tulipunaista merkkiä. Pian tämän jälkeen intiaanien ja siirtolaisten välille syttyy sota.


text: Ennen Demi Mooren palkkaamista Hester Prynnen rooliin harkittiin myös Sharon Stonea ja Meg Ryania, joka olisi halunnut roolin. Ennen Gary Oldmanin ja Robert Duvallin kiinnittämistä Richard Gereä, Daniel Day-Lewisia, Liam Neesonia ja Anthony Hopkinsia kaavailtiin elokuvan miespääosiin.


text: "Tulipunaisen kirjaimen" kuvaukset alkoivat 7. elokuuta 1994. Elokuva kuvattiin Technicolor-elokuvausmenetelmällä Nova Scotian ja Brittiläisen Kolumbian provinsseissa Kanadassa. Nova Scotiassa elokuvan kuvauspaikkoina olivat Shelburnen ja Yarmouthin kaupungit. Brittiläisessä Kolumbiassa elokuvaa kuvattiin Vancouverinsaaren Campbell Riverin kaupungissa, Oyster Riverin kylässä ja Strathcona Provincial Parkissa. "Tulipunaisen kirjaimen" budjettina oli 46-50 miljoonaa dollaria, ja sen tuotantoyhtiöinä olivat Allied Stars Ltd, Cinergi Pictures Entertainment, Hollywood Pictures, LightMotive Films ja Moving Pictures. Elokuvan kuvaukset saatiin päätökseen 21. marraskuuta 1994.


text: "Tulipunainen kirjain" sai ensi-iltansa Yhdysvalloissa 13. lokakuuta 1995, ja sen Yhdysvaltain teatterilevityksestä vastasi Buena Vista Pictures. Elokuva tuotti avausviikonloppunaan Yhdysvalloissa 4 119 086 dollaria 1 510 elokuvateatterissa. Se tuotti Yhdysvalloissa teatterikierroksensa aikana yhteensä 10 382 407 dollaria 1 518 elokuvateatterissa. Ulkomaiden lipputuloista ei ole tietoa. Suomessa "Tulipunainen kirjain" sai teatteriensi-iltansa 26. huhtikuuta 1996. Finnkino Oy oli elokuvan teatterilevittäjänä Suomessa. Elokuva oli Suomessa 115. katsotuin elokuva 2 938 hengen katsojamäärällään vuonna 1996. "Tulipunainen kirjain" julkaistiin Yhdysvalloissa VHS:lle 16. huhtikuuta 1996 ja DVD:lle 4. kesäkuuta 2002. Suomessa elokuva julkaistiin VHS:lle ja DVD:lle 24. syyskuuta 2004. Elokuvan Suomen VHS- ja DVD-julkaisujen levittäjänä oli Finnkino Oy.


text: "Tulipunainen kirjain" on saanut elokuvakriitikoilta kielteisen vastaanoton. Rotten Tomatoes -sivuston mukaan 14% kriitikoista on antanut elokuvalle positiivisen arvosanan 3/10 keskiarvolla. Keräys perustuu 35 arviointiin. 20 413 käyttäjästä 41% on antanut elokuvalle positiivisen arvosanan 2,8/5 keskiarvolla. Internet Movie Databasen 12 073 käyttäjää on antanut elokuvalle keskiarvon 5,1/10. Elokuvakriitikot ovat kritisoineet elokuvaa siitä, miten elokuvantekijät ovat tehneet elokuvasta alkuperäisestä romaanista poiketen eroottisen ja järjettömän. Demi Moore puolusti elokuvaa, etenkin sen muutettua loppua. Hän kertoi, että elokuvantekijät halusivat kertoa tarinan, joka poikkesi pakosta romaanista, jonka hän sanoi olevan ”hyvin hidas ja ei-elokuvallinen”. Hän lisäsi, että romaanin alkuperäinen tarina sopisi paremmin minisarjaksi, ja että elokuvan tarina tarvitsi erilaisen lopun, jotta elokuvantekijöiden välittämä ”Hester Prynnen perimmäinen sanoma” ei katoaisi.


text: "Tulipunainen kirjain" oli ehdolla muun muassa seitsemään Razzie-palkintoon, joka palkitsee vuoden huonoimmat elokuvat ja niiden tekijät. Seitsemästä Razzie-ehdokkuudesta elokuva voitti yhden, huonoimman uudelleenfilmatisoinnin tai jatko-osan palkinnon.


title: Solayoh

text: Solayoh on Alyona Lanskajan esittämä kappale, joka edusti Valko-Venäjää vuoden 2013 Eurovision laulukilpailussa Ruotsin Malmössä.


title: Solayoh

text: Kappale kilpaili Euroviisujen ensimmäisessä semifinaalissa, jossa se sijoittui seitsemänneksi ja selviytyi finaaliin. Finaalissa kappale sijoittui 26. maan joukosta 16. sijalle.


title: Steven Hill

text: Steven Hill (syntyjään Solomon Krakovsky) (24. helmikuuta 1922 Seattle, Washington, Yhdysvallat – 23. elokuuta 2016 Manhattan, New York City, New York) oli yhdysvaltalainen näyttelijä, joka parhaiten tunnettiin TV-sarjasta Kova Laki, jossa hän esitti piirisyyttäjä Adam Schiffiä kaikkiaan 229 jaksossa alkaen sarjan ensimmäisestä jaksosta ja päättyen 10. tuotantokauden viimeiseen jaksoon vuonna 2000.


title: Steven Hill

text:
Steven Hill syntyi venäjänjuutalaisen emigranttiperheen lapsena Seattlessa helmikuun 22. päivänä vuonna 1922. Hän kiinnostui näyttelijän työstä jo lapsena ja valmistuttuaan high schoolista, hän palveli laivaston reservissä vuosina 1940–1941. Siviiliin päästyään hän toimi avustajana teatteriproduktioissa, mm. silloin vielä tuntemattoman Marlon Brandon rinnalla.
Varsinaisen debyyttinsä Hill teki 1950 Hedy Lamarrin vastanäyttelijänä elokuvassa Nainen ilman passia.


title: Steven Hill

text: Läpi 50- ja 60-lukujen Hill näytteli lukuisissa B-tason elokuvissa ja TV-sarjoissa, joista esimerkkinä Lännen Tie. 1966 hän sai pääosan TV-sarjasta Vaarallinen Tehtävä. Sarjan kuvausaikatalulut olisivat edellyttäneet työskentelyä myös lauantaisin, josta Hill kieltäytyi, koska lauantai on juutalaisten sapatti ja Hill ortodoksi-juutalainen. Niinpä hän sai potkut sarjasta 1. tuotantokauden jälkeen. Potkujen jälkeen Hill muutti länsirannikolta New Yorkiin ja piti taukoa näyttelijäntyöstä aina vuoteen 1980 asti.


title: Steven Hill

text: Vuonna 1990, 23 vuoden poissaolon jälkeen, Hill palasi TV-rooleihin kun hän viime hetkellä korvasi toisen näyttelijän TV-sarjassa Kova Laki. 10 vuoteen venynyt visiitti sarjaan jäi Hillin viimeiseksi näyttelijäntyöksi.


title: Love Kills

text: Love Kills () on Roberto Bellarosan esittämä kappale, joka edusti Belgiaa vuoden 2013 Eurovision laulukilpailussa Ruotsin Malmössä.


title: Love Kills

text: Kappale kilpaili Euroviisujen ensimmäisessä semifinaalissa, jossa se sijoittui viidenneksi ja selviytyi finaaliin. Finaalissa kappale sijoittui 26. maan joukosta 12. sijalle.


title: Hilton Worldwide

text: Hilton Worldwide Holdings, Inc. (aiemmin Hilton Worldwide ja Hilton Hotels Corporation) on yhdysvaltalainen New Yorkin pörssissä noteerattu holdingyhtiö, joka hallinnoi useita hotelliketjujen ja lomakeskusten tuotemerkkejä ja operoi näiden ketjujen hotelleja useimmiten franchising-periaatteella. Hilton Worldwide on laajentunut Conrad Hiltonin vuonna 1919 perustamasta Hilton-hotelliketjusta ja käsittää nyt 13 hotelliketjua.


title: Hilton Worldwide

text: Hilton Worldwide -yhtiön pääkonttori sijaitsee Virginian osavaltion Tysons Cornerissa. Vuoden 2016 puolivälissä Hilton Worldwide hallinnoi 4 726 hotelliyksikköä yli sadassa maassa (mukaan lukien timeshare-kohteet), joissa oli yhteensä 775 866 huonetta. Huonemäärällä mitattuna Hilton Worldwide oli vuoden 2014 alussa maailman toiseksi suurin hotelliyhtiö IHG:n jälkeen. Vuonna 2013 Hilton Worldwide luettiin "Forbes"-talouslehden selvityksessä Yhdysvaltojen 36. suurimmaksi perheyritykseksi, mutta saman vuoden lopulla se teki osakeannin listautuakseen pörssiin.


title: Hilton Worldwide

text: Hilton Worldwidella on hallussaan 13 hotelliketjun tuotemerkit eri markkinasegmenteille. Ne ovat Conrad Hotels & Resorts, Canopy by Hilton, Curio, Hilton Hotels & Resorts, DoubleTree by Hilton, Embassy Suites, Hilton Garden Inn, Hampton Inn, Homewood Suites, Home2 Suites, Hilton Grand Vacations sekä Waldorf Astoria Hotels & Resorts. Tammikuussa 2016 Hilton Worldwide julkisti uuden keskihintaluokan hotellibrändin, Tru by Hilton.


title: Hilton Worldwide

text: Blackstone Group omistaa vajaat puolet Hilton Worldwiden osakekannasta.


title: An me thymásai

text: An me thymásai (, ”Jos muistat minut”) on Déspoina Olympíoun esittämä kappale, joka edusti Kyprosta vuoden 2013 Eurovision laulukilpailussa Ruotsin Malmössä.


title: An me thymásai

text: Kappale kilpaili Euroviisujen ensimmäisessä semifinaalissa, jossa se sijoittui viidenneksitoista ja täten karsiutui finaalista.


title: Henrik Gestrin

text: Lars Henrik Johan Gestrin (26. syyskuuta 1923 Helsinki – 3. marraskuuta 2017 Helsinki) oli suomalainen yritysjohtaja ja varatuomari. Hän oli Stockmannin toimitusjohtaja 1971–1986 ja koko konsernin pääjohtaja 1986–1988. Hänen veljensä oli RKP:n kansanedustaja ja ministeri Kristian Gestrin.


title: Henrik Gestrin

text: Henrik Gestrin lähti 17-vuotiaana vapaaehtoisena jatkosotaan ja palveli rannikkotykistössä; hän osallistui taisteluihin muun muassa Tali-Ihantalassa ja Viipurinlahdella.


title: Henrik Gestrin

text: Sodan jälkeen Gestrin opiskeli oikeustiedettä Helsingin yliopistossa. Hän aloitti Stockmannin lakimiehenä 1953 ja hoiti samalla raha-asiain jaoston päällikön tehtäviä 1956–1960, oli johtaja 1961–1970 ja varatoimitusjohtaja 1969–1970, kunnes siirtyi toimitusjohtajan tehtävään 1971. Hänen johdollaan Stockmann otti käyttöön kanta-asiakaskortit ja alkoi järjestää ”Hulluja Päiviä” eli tunnettuja alennusmyyntitapahtumia. Gestrin jäi eläkkeelle vuonna 1988. — Hän osallistui myös monien yritysten ja yhteisöjen hallitusten toimintaan jäsenenä ja puheenjohtajana.


title: This Time (Monika Linkytėn ja Vaidas Baumilan kappale)

text: This Time () on Monika Linkytėn ja Vaidas Baumilan esittämä kappale, jolla he edustivat Liettuaa vuoden 2015 Eurovision laulukilpailussa Itävallan Wienissä.


text: Kappale kilpaili Euroviisujen toisessa semifinaalissa, jossa se sijoittui seitsemänneksi ja selviytyi finaaliin. Finaalissa kappale sijoittui 26. maan joukosta 18. sijalle.


title: Tom Grönberg

text: Tom Carl Ernst Grönberg (s. 8. marraskuuta 1941 Helsinki) on suomalainen diplomaatti ja varatuomari (1971). Hän on ollut suurlähettiläs Nairobissa ja Addis Abebassa 1983–1987, ulkoministeriön oikeudellisen osaston apulaisosastopäällikkö 1987–1990 ja osastopäällikkö 1990–1994. Hän oli suurlähettiläs Euroopan neuvostossa 1994–1998 ja Wienissä, Ljubljanassa ja Bratislavassa 1998–2005.


title: Make Up (televisio-ohjelma)

text: Make Up on vuonna 2010 Yle TV1-Kanavalla esitetty viihdeohjelma, jota juonsivat Nicke Lignell, Lari Halme ja Jani Toivola.


title: Supergirl (täsmennyssivu)

text: Terästyttö () on DC Comicsin kehittämä kuvitteellinen sankaritar.


title: Supergirl (täsmennyssivu)

text: Supergirl voi myös tarkoittaa seuraavia asioita:


title: Lepänkäävät

text: Lepänkäävät ("Inonotus") on monimuotoinen kääpäsuku. Sen itiöemät ovat yksivuotisia, yleensä kellertäviä. Ne elävät puiden loisina osa tappaen puun. Suomessa tunnettuja lajeja ovat muun muassa leppiin ja pähkinäpensaaseen erikoistunut lepänkääpä ("Inonotus radiatus"), haavalla elävä ketunkääpä ("Inonotus rheades"), hyötykäytöstäänkin tunnettu koivun pakurikääpä ("Inonotus obliquus") ja jalavanpakuri ("Inonotus ulmicola"). Muualta maailmasta suvun lajeja tunnetaan kymmenittäin. Laji "Inonotus hispidus" on saarnen ja omenan loinen ja tavattu harvinaisena Iniöstä.


title: Lepänkäävät

text: Suvun yhteisenä tuntomerkkinä ovat itiöt, joiden seinämä on mikroskooppisesti katsoen huomattavan paksu. Kääpäsukujen suhteen on huomattava, että taksonomia elää DNA-tutkimusten myötä.


title: Harjun koulu (Tampere)

text: Harjun koulu on Tampereella sijaitseva 1–6. vuosiluokkien koulu, joka toimii Harjun koulutalossa (neljän eri-ikäisen puutalon kokonaisuus) Nokiantien varrella Raholassa sekä Kalkun koulutalossa Kalkussa. Raholassa Harjun koulun paikalla toimi ennen Ahlmanin koulu. Harjun vanhin koulurakennus valmistui vuonna 1862. Koulua laajennettiin rakentamalla lisää tiloja vuosina 1921 ja 1925.


title: Matti Grönroos

text: Matti Grönroos (s. 20. tammikuuta 1931 Turku) on suomalainen lääkäri, joka toimi Turun yliopiston professorina.


title: Matti Grönroos

text: Grönroosin vanhemmat olivat Gustaf Aleksi Grönroos ja Katri Irene Lindholm. Hän avioitui 1956 Leena Annikki Hyryn kanssa. Grönroos tuli ylioppilaaksi Turun lyseosta 1950 ja valmistui lääketieteen lisensiaatiksi 1957. Valmistuttuaan hän toimi Turun yliopistossa useissa eri tehtävissä. Grönroos oli Turun yliopiston synnytys- ja naistentautien professori 1986–1992.


title: Risteysasema

text: Risteysasemalla tarkoitetaan sellaista rautatieliikennepaikkaa, josta on ratayhteys vähintään kolmeen eri suuntaan. Suomalaisia merkittäviä risteysasemia ovat esimerkiksi Kouvola, Kerava sekä Haapamäki. Risteysasema voi olla rautatieasema, seisake tai muu liikennepaikka.


title: Rihko Haarlaa

text: Rihko Heikki Tapio Haarlaa (s. 3. kesäkuuta 1939 Nummi) on suomalainen metsätieteilijä. Hän oli Helsingin yliopiston metsäteknologian professori 1984–2002 (ruotsinkielinen professuuri). Hänen tutkimuskohteensa oli metsämaaston luokittaminen ja maaston vaikutus ajoneuvojen liikkuvuuteen ja metsätöiden suorittamiseen.


title: Marriott International

text: Marriott International on yhdysvaltalainen pörssiyhtiö, joka omistaa useita hotelliketjubrändejä ja hallinnoi niihin kuuluvia hotelleja useimmiten franchising-periaatteella. Vuonna 2016 Marriottista tuli maailman suurin hotelliyhtiö sen ostettua Starwoodin.


title: Marriott International

text: Yrityksen historia alkoi vuonna 1927 John Willard Marriottin perustamasta virvoitusjuomakojusta, ja yritys käsittää nyt yli 4 000 hotellia yli 80 maassa. Vuonna 2014 Marriott International listattiin 653 719 hotellihuoneensa perusteella maailman kolmanneksi suurimmaksi hotelliyhtiöksi InterContinental Hotels Groupin ja Hilton Worldwiden jälkeen. Vuonna 2016 Marriott sai pitkän tarjouskilpailun jälkeen haltuunsa Starwood-hotelliyhtiön, ja Marriottista tuli maailman suurin hotelliyhtiö.


title: Marriott International

text: Marriott Internationalin hotelliketjuja ovat Marriott Hotels, Resorts and Suites, keskihintainen Courtyard Hotels, huoneistohotelliketju Residence Inn, edullinen Fairfield Inn, timeshare-lomaosakkeita tarjoava Marriott Ownership Resorts sekä golfhotelliketju Marriott Golf. Yhtiöön kuuluu myös Renaissance- ja Ritz-Carlton-hotelliketjut. Aiemmin Marriot omisti vuoteen 2004 asti myös Ramada-hotelliketjun, jota hoitaa nyt Wyndham Worldwide. Vuonna 2014 Marriott International osti seitsemässä Afrikan maassa toimivat 116 Protea-hotellia, joissa on yhteensä 10 148 huonetta. Vuotta myöhemmin se osti 37 kanadalaista Delta-hotellia.


title: Marriott International

text: Marriottin ostaman Starwoodin ketjuja ovat Sheraton, Westin, St. Regis, Le Meridien, The Luxury Collection, W Hotels, Tribute Portfolio, Design Hotels (mm. Helsingin Klaus K), Four Points, Aloft ja Element.


title: Marriott International

text: Marraskuussa 2018 kerrottiin Starwoodin tietojärjestelmissä tapahtuneesta tietovuodosta, joka saattaa osoittautua jopa maailman tähän asti suurimmaksi. Varkaille olisi päätynyt luottokorttitietoja, yhteystietoja ja passien numeroita vuosien ajan, jopa 500 miljoonalta asiointikerralta.


title: Marriott International

text: Suomen ensimmäinen Marriott-hotelli on Helsingissä sijaitseva Hotel Katajanokka. Se liittyi Marriott-ketjuun marraskuussa 2018 ja toimii nyt osana Marriottin Tribute Portfolio -brändiä.


title: Marriott International

text: Marriott laajenee Tampereelle loppuvuodesta 2019. Uusi Courtyard by Marriott -hotelli sijoittuu Tampere-talon viereen, ja rakennukset liitetään toisiinsa yhdyskäytävän välityksellä. Hotelliin tulee 11 maanpäällistä kerrosta ja yli 200 hotellihuonetta.


title: Ágios Mýronas

text:
Ágios Mýronas (, ; myös "Ágios Míron"/"Míronas") on Kreikan kylä, joka sijaitsee Kreetan saarella. Se kuuluu hallinnollisesti Iraklionin kuntaan, Iraklionin alueyksikköön ja Kreetan alueeseen. Aiemmin kylä kuului Gorgolaḯniin kuntaan ja vuodesta 2011 lähtien Iraklionin kunnan Gorgolaḯniin kunnallisyksikköön. Kylän väkiluku on 612 (vuonna 2011).
Ágios Mýronaksen kylä sijaitsee Kreetan keskiosissa noin 18 kilometriä lounaaseen Iraklionin kaupungista. Kylä on saanut nimensä paikallisesta pyhästä, uusmarttyyri Pyhästä Myronista (300-luku), jolle myös kylän pääkirkko on omistettu. Muita nähtävyyksiä ovat muun muassa Pyhien Apostolien ("Ágioi Apóstoloi") ja Pyhän Paraskevan ("Agía Paraskeví") kirkot sekä läheiset luolat. Kylä on rakennettu kukkulalle ja sen arkkitehtuuri on pääosin perinteistä. Kylä kärsi suuria vaurioita maanjäristyksessä vuonna 1856.


title: Ágios Mýronas

text: Ágios Mýronas muodostaa myös laajemman kyläyhdyskunnan (Τοπική Κοινότητα Αγίου Μύρωνος, "Topikí Koinótita Agíou Mýronos"), johon kuuluu varsinaisen Ágios Mýronaksen kylän lisäksi Xirolián kylä. Koko yhdyskunnan väkiluku on 613.


title: Askýfou

text: Askýfou (, myös Askífou) eli "Askýfos" (Ασκύφος) on Kreikan kyläyhdyskunta, joka sijaitsee Kreetan saarella. Se kuuluu hallinnollisesti Sfakián kuntaan, Chanián alueyksikköön ja Kreetan alueeseen. Kyläyhdyskunnan väkiluku on 394 (vuonna 2011).


title: Askýfou

text: Askýfou sijaitsee Askýfoun ylätasangolla (Οροπέδιο Ασκύφου, "Oropédio Askýfou") noin 50 kilometriä kaakkoon Chanián kaupungista. Ylätasanko sijaitsee Lefká Óri -vuoriston eli Valkoisten vuorten itäosassa noin 730 metrin korkeudessa merenpinnasta. Kyläyhdyskunta koostuu neljästä varsinaisesta kylästä, jotka ovat Ammoudári (väkiluku 164), Goní (20), Karés (168) ja Petrés (42). Tasangon halki kulkee pohjois-eteläsuunnassa Chóra Sfakíoniin ja Fragkokástelloon johtava tie, joka on yksi harvoja Lefká Órin halkaisevia teitä.


title: Askýfou

text: Tasanko ja kyläyhdyskunta on saanut ”kuppiin” () viittaavan nimensä tasangon muodosta. Tasangolla käytiin taistelu sfakiálaisten ja turkkilaisten välillä vuonna 1821. Tuolloin hävinneet turkkilaiset tuhosivat tasangon kylät vuonna 1823. Askýfoun tunnetuimmat nähtävyydet ovat kahden turkkilaisaikaisen linnan ("Koulés") rauniot, jotka sijaitsevat kukkuloilla tasangon koillisosassa; sekä Karéen kylässä sijaitseva Geórgios Chatzidákiksen sotamuseo, johon on koottu alueelta löydettyä sotilaallista esineistöä 1700-luvulta toiseen maailmansotaan.


title: Ímpros

text: Ímpros (; myös "Ímbros") on Kreikan kylä, joka sijaitsee Kreetan saaren lounaisosassa. Se kuuluu hallinnollisesti Sfakián kuntaan, Chanián alueyksikköön ja Kreetan alueeseen. Kylän väkiluku on 62 (vuonna 2011).


title: Ímpros

text: Ímpros sijaitsee Ímproksen rotkon pohjoispäässä linnuntietä noin 32 kilometriä eteläkaakkoon Chaniásta ja noin seitsemän kilometriä pohjoiseen saaren etelärannikosta. Se on rakennettu Ímproksen tasangolle, jonka pinta-ala on noin 2 500 neliömetriä, noin 780 metrin korkeuteen merenpinnasta. Perinteisesti kylä on ollut asuttu lähinnä kesäaikaan, kun taas talvella sieltä on muutettu etelärannikolle. Ímpros kärsi usein Kreetan kansannousujen aikana, ja osmanit tuhosivat sen vuosina 1770, 1821, 1824 ja 1827. Kylä on yleinen lähtöpiste Ímproksen rotkoon suuntautuville vaelluksille. Rotkon toisessa päässä sijaitsee Komitádes.


title: Ímpros

text: Ímpros muodostaa myös laajemman kyläyhdyskunnan (Τοπική Κοινότητα Ίμπρου, "Topikí Koinótita Ímprou"), johon kuuluu varsinaisen Ímproksen kylän lisäksi Vraskáksen kylä. Koko yhdyskunnan väkiluku on 68.


title: Imbros

text: Imbros (, aiemmin "Imroz") on Turkkiin kuuluva saari Egeanmeren koilliosassa Saroksenlahden suulla Gallipolin niemimaan edustalla. Se on Turkin suurin saari ja läntisin kohta, ja se on läheisen Tenedoksen ohella ainoa Turkille kuuluva suurempi Egeanmeren saari; muut saaret kuuluvat Kreikalle.


title: Imbros

text: Hallinnollisesti saari kuuluu Çanakkalen maakuntaan ja muodostaa Gökçeadan piirikunnan. Saaren pinta-ala on 279 neliökilometriä. Saaren asukkaista suurin osa oli vanhalta ajalta aina 1960-luvulle kreikkalaisia, mutta nyttemmin suurin osa heistä on Turkin harjoittaman syrjivän politiikan vuoksi muuttanut pois ja tilalle on tullut turkkilaisia.


title: Imbros

text: Kreikkalaisten myyttien mukaan Thetiksen, Akhilleuksen äidin palatsi sijaitsi Imbroksen ja Samothraken välissä. "Iliaan" mukaan taas Poseidonin siivekkäiden hevosten tallit sijaitsivat Imbroksen ja Tenedoksen välissä:


title: Imbros

text: Iliaassa Imbros mainitaan muutamassa muussakin yhteydessä. Muun muassa saaren hallitsijan, Eetionin kerrotaan maksaneen orjaksi joutuneesta Lykaonista, Priamoksen pojasta suuret lunnaat voidakseen palauttaa tämän isälleen. Lisäksi saari mainitaan Apollolle omistetussa homeerisessa hymnissä.


title: Imbros

text: Myös Apollonios Rhodoslainen mainitsee Imbroksen "Argonautika"-teoksensa ensimmäisessä kirjassa.


title: Imbros

text:
Herodotoksen mukaan Imbros, samoin kuin läheinen Lemnos, oli persialaissotien aikaan saakka pelasgien asuttama. Saari joutui välillä Akhaimenidien hallitseman Persian alaisuuteen, mutta Miltiades valloitti sen Ateenalle Salamiin taistelun jälkeen. Noin vuonna 450 eaa. ateenalaiset perustivat sinne siirtokunnan, minkä jälkeen se oli muutamia lyhyitä välivaiheita lukuun ottamatta Ateenan hallinnassa seuraavat 600 vuotta.
Lemnoksen tavoin tämä siirtokunta oli klerukia, toisin sanoen sen Ateenasta muuttaneet asukkaat pysyivät Ateenan kansalaisina. Thukydideen teoksessa "Peloponnesolaissota" mainitaan, että Imbroksessa ja Lemnoksessa puhuttiin samaa murretta kuin Ateenassa ja että niissä olivat voimassa Ateenan lait. . Samassa teoksessa mainitaan myös, että peloponnesolaissodan aikana näiden saarten asukkaat monessa yhteydessä tukivat Ateenaa sotilaallisesti Teoksessa kerrotaan myös, että erään taistelun jälkeen erään ateenalainen laivan miehistö pakeni Imbrokseen. Ilmeisesti saarella oli edelleen jonkin verran myös alkuperäisväestöä, mihin viittaa se, että imbroslaiset mainitaan Ateenan veroluetteloissa erikseen.


title: Imbros

text: Ajanlaskumme toisella vuosisadalla, keisari Septimius Severuksen aikana saaresta lienee tullut itsenäinen.


title: Imbros

text:
Antiikin Kreikan aikana Imbros ja Lemnos oli pyhitetty Hefaistokselle, ja sikäläisissä rahoissa esiintyy Hefaistoksen kuva. Stefanos Bysanttilainen kuitenkin mainitsee, että saari oli pyhitetty kabiireille ja Hermeelle. Myös Strabonin mukaan sekä Imbroksessa että Lemnoksessa palvottiin kabiireja.
Imbroksen mysteerit olivat Eleusiin mysteerien ohella yksi antiikin Kreikan salaisista uskonnollisista riiteistä. Niistä on säilynyt vain niukasti tietoa.


title: Imbros

text: Rooman valtakunnan kahtiajaon jälkeen Imbros pysyi Itä-Rooman eli Bysantin hallinnassa vuonna 1453 tapahtuneeseen Konstantinopolin kukistumiseen saakka. Jo 1000-luvulla Genova oli kuitenkin valloittanut monet sen eteläpuolella sijaitsevat saaret ja liittänyt ne itäisen Välimeren alueella olleeseen laajaan valtapiiriinsä. Laajensipa Genova 1200-luvun alussa, neljännen ristiretken jälkeen, valtapiiriään Imbroksen pohjoispuolellekin, Mustallemerelle ja Krimille saakka.


title: Imbros

text: Valloitettuaan vuonna 1453 Konstantinopolin (nyk. Istanbulin) osmanit valloittivat pian muutkin Bysantin valtakunnan rippeet, niiden joukossa vuonna 1455 Imbroksen. Saarelaisten lähetystöjä kävi Istanbulissa audienssilla osmanihallitsija Mehmed II:n luona neuvottelemassa siitä, miten he voisivat elää sovussa osmanien valtakunnan kanssa.


title: Imbros

text: Seuraavien vuosisatojen aikoina saari oli eri aikoina vaihdellen osmanien ja venetsialaisten hallinnassa. Tänä aikana, ja varsinkin Suleiman Suuren hallitessa (1520–1566), saari sai osmanien kannalta keskeisen strategisen merkityksen. Aika ajoin osmanit ja Venetsia kävivät keskenään sotiakin, esimerkiksi Turkin–Venetsian sodan (1714–1718), jonka aikana Imbroksen läheisyydessä käytiin ankara, joskaan ei sodan lopputuloksen kannalta kovin ratkaiseva Imbroksen taistelu. Enimmäkseen saarella kuitenkin vallitsi rauha 1900-luvun alkuun saakka.


title: Imbros

text: Vuonna 1912 ensimmäisessä Balkanin sodassa Kreikan laivasto valtasi saaren. Kun sota vuonna 1913 päättyi Ateenan rauhaan, jossa kuitenkin kysymys Kreikan valloittamien saarten kohtalosta jätettiin suurvaltojen ratkaistavaksi. Helmikuussa 1914 ne päättivät, että Imbros, Tenedos ja Kastelorizo palautettiin Turkille, mutta muut valtaamansa saaret Kreikka saisi pitää.


title: Imbros

text: Vuonna 1915 Imbros sai huomattavan merkityksen liittoutuneiden Välimeren laivaston tukikohtana Gallipolin niemimaalle tehdyn maihinnousun edellä ja sen aikana. Saarelle rakennettiin kenttäsairaala ja lentokenttä sekä hallinto- ja varastorakennuksia. Varsinkin monet taisteluun osallistuneet Australian ja Uuden-Seelannin sotaväenosastot majoittuivat Imbrokseen, ja nämä maat sekä Britannia ja Ranska käyttivät saarta lento- ja laivastotukikohtana. Kenraali Ian Hamilton sijoitti sinne myös päämajansa.


title: Imbros

text: Lähellä Imbrosta käytiin 20. tammikuuta meritaistelu, Imbroksen taistelu, Osmanien laivaston ja Britannian kuninkaallisen laivaston välillä.


title: Imbros

text: Patrick Shaw-Stewart kirjoitti ollessaan ensimmäisen maailmansodan aikana Imbroksessa kuuluisan runonsa "Achilles in the Trench", joka on yksi tunnetuimmista ensimmäistä maailmansotaa käsittelevistä sotarunoista. Hän lienee mielellään puhunut saaren asukkaille muinaiskreikkaa, ja eräässä kirjeessään hän kirjoitti: "Täällä minä olen, asun kreikkalaisessa kylässä ja puhun Demostheneen kieltä sen asukkaille (jotka todella ovat riittävän älykkäitä ymmärtääkseen, mitä tarkoitan)."


title: Imbros

text: Maailmansodan hävinnyt Turkki joutui vuonna 1920 Sèvresin rauhansopimuksella luovuttamaan myös Imbroksen Kreikalle. Turkin osmanihallitus allekirjoitti sopimuksen, mutta ei ratifioinut sitä. Osmanihallituksen syrjäytti kuitenkin pian Kemal Atatürkin johtama, Ankarassa toiminut Turkin nationalistinen hallitus. Vuosien 1919–1922 Kreikan–Turkin sota päättyi Kreikan häviöön Anatoliasa, minkä jälkeen länsivallat tekivät uuden Turkin tasavallan kanssa Lausannen rauhansopimuksen. Siinä Imbros ja Tenedos palautettiin Turkille, vaikka Imbroksen väestö oli tuolloin kokonaan ja Tenedoksenkin suurimmaksi osaksi kreikkalaisia. Turkin oli kuitenkin myönnettävä näille saarille erityinen autonominen asema, eikä myöskään Kreikan ja Turkin pakollinen väestönvaihto koskenut niiden asukkaita.


title: Imbros

text: Kuitenkin pian sen jälkeen kun Turkissa 26. kesäkuuta 1927 oli säädetty uusi siviililaki (Mahalli Idareler Kanunu), Imbroksen ja Tenedoksen kreikkalaisväestölle myönnetyt oikeudet peruutettiin Lausannen rauhansopimuksen vastaisesti. Saari, joka siihen saakka oli muodostanut oman hallinnollisen piirinsä, muutettiin alemman asteen hallinnolliseksi yksiköksi, mikä merkitsi muun muassa, ettei siellä enää ollut paikallisia tuomioistuimia. Lisäksi säädettiin, että paikallisen neuvoston jäse niltä edellytettiin hyvää turkin kielen taitoa, jollainen kuitenkin oli vain pienellä osalla saaren asukkaista. Turkin hallitus pidätti itselleen myös oikeuden hajottaa tämä neuvosto tietyissä tapauksissa sekä nimittää paikallisiin poliisi- ja muihin virkoihin muita kuin saarelaisia. Laki riisti saarelaisilta myös heille opetusalalla myönnetyt oikeudet ja toi tilalle tavalliset turkkilaiset koulut.


title: Imbros

text: Suoranaisen vainon kohteeksi saaren kreikkalaisväestö joutui vuodesta 1961 lähtien, kun aloitettiin "Eritme Programmi" -toimenpideohjelma. Silloin saaren kaikki kreikankieliset koulut suljettiin ja saaren kreikkalaisväestöön kohdistettiin taloudellista ja psykologista painostusta, jopa väkivaltaa. Näissä oloissa Turkin hallitus pakkolunasti noin 90 % saaren viljelyskelpoisesta maasta, ja sinne asutettiin 6000 manner-Turkista saapunutta turkkilaista. Lisäksi Turkin hallitus luokitteli saaren "valvotuksi vyöhykkeeksi", mikä merkitsi, että sieltä kotoisin olevat henkilöt, jotka olivat muuttaneet pois Turkista, eivät saaneet käydä saarella ilman erikoislupaa. Saaren kreikkalaiset joutuivat myös erityisesti kärsimään siitä, kun saarelle rakennettiin avoin vankila, jonne sijoitettiin murhasta tai raiskauksesta tuomotut, joiden sallittiin vapaasti liikkua saarella ja ahdistella paikallisia asukkaita. Joidenkuiden heistä tiedetään uusineen rikoksensa, ennen kuin vankila vuonna 1992 suljettiin. Saarelle siirrettiin lisää väestöä Anatoliasta myös vuosina 1973, 1984 ja 2000. Turkin valtio myönsi edullisia luottoja ja maataloustukia niille, jotka aikoivat asettua sinne. Saarelle perustettiin uusia asutuskeskuksia, ja entisillekin annettiin uudet, turkinkieliset nimet. Myös itse saari sai 29. heinäkuuta 1970 uuden virallisen nimen: Gökçeada. Toisaalta saaren kreikkalainen alkuperäisväestö, jolta riistettiin toimeentulon mahdollisuudet ja joka muutoinkin joutui valtiovallan uusien asukkaiden taholta vihamielisten toimenpiteiden kohteeksi, poistui saarelta. Eniten ihmisiä sieltä muutti pois vuonna 1974, Kyproksen kriisin aikoihin.


title: Imbros

text: Imbros on pääasiassa vulkaanista alkuperää, ja saaren korkein vuori "Ilyas Dag" (aikaisemmalta nimeltään "Hagios Ilias") on sammunut kartiomainen kerrostulivuori.


title: Imbros

text: Geologisesti Imbros Anatolian laatalla, mutta hyvin lähellä kohtaa, jossa sen sekä Egeanmeren ja Euraasian mannerlaattojen rajat kohtaavat. Pohjois-Anatolian siirros kulkee saaren pohjoispuolitse Koillis-Anatoliasta Egeanmeren pohjoisosaan, minkä vuoksi maanjäristykset ovat saarella alituisena uhkana. Egeanmeren maanjäristys, jonka keskus oli lähellä Imbrosta ja joka oli voimakkuudeltaan 6,9 momenttimagnitudia, vavisutti saarta 24. toukokuuta 2014. Siinä 30 henkeä vammautui ja monet vanhat talot vahingoittuivat, jotkut niistä korjauskelvottomiksi. Vielä voimakkaamman maanjäristyksen on ennustettu tapahtuvan alueella lähitulevaisuudessa. Heikot, mutta havaittavissa olevat järistykset ovat yleisiä.


title: Imbros

text: Imbroksessa vallitsee välimerenilmasto lämpimine ja kuivine kesineen sekä kosteine ja viileine talvineen. Vaikka kesä on kuivin vuodenaika, sadekuuroja esiintyy silloinkin. Talvisin eivät lumi ja routa ole harvinaisia.


title: Imbros

text: Imbroksen ympärillä Mustastamerestä ja Marmaramerestä tuleva vesi sekoittuu Egeanmeren lämpimämpään ja suolaisempaan veteen, mikä mahdollistaa saaren ympärillä rikkaan meriekosysteemin.


title: Imbros

text: Çinarli, joka tunnetaan myös nimellä "Gökçeada" tai "Merkez", joka merkitsee keskusta, on Imbroksen ainoa kaupunki. Kreikaksi sen nimi on "Panaghia Balomeni" (Παναγία Μπαλωμένη). Sen lähellä on pieni Gökçeadan lentoasema.


title: Imbros

text: Useimmat saaren kylät saivat vuonna 1926 uudet turkinkieliset nimet. Niitä ovat:


title: Imbros

text: Saarelaisten pääelinkeino on vanhastaan ollut kalastus. Kotieläimistä tärkeimpiä ovat vuohia.


title: Imbros

text: Viime aikoina Imbroksesta on tullut myös suorittu matkailukohde. Suurin osa matkailijoista saapuu sinne kesäaikaan.


title: Imbros

text: Saaren rannoille on suunniteltu tuulivoimalaa, joka rakennettaisiin mahdollisesti maihin tai toisen suunnitelman mukaan veteen.


title: Imbros

text: Imbrokseen (Gökçeadaan) on lauttayhteys manterelta Kabatepesta ja Çanakkalesta. Lisäksi on lauttayhteys Imbroksen ja Tenedoksen (Bozcaadan) välillä. Saaren lentokenttä ei nykyisin ole säännöllisessä käytössä.


title: Imbros

text: Vuoden 2016 väestönlaskennan mukaan Gökçeadan piirikunnassa oli 8 776 asukasta. Saarelaisten pääelinkeinoja ovat kalastus ja matkailu. Saaren nykyisistä asukkaista suurin osa on vuoden 1960 jälkeen manner-Turkista muuttaneita, mutta siellä asuu edelleen myös noin 300 kreikkalaista, useimmat heistä vanhuksia, mutta myös muutamia lapsiperheitä.


title: Imbros

text: Vanhalta ajalta aina 1960-luvulle saakka saari oli enimmäkseen etnisten kreikkalaisten asuttama. Väestönlaskentatiedot vuodelta 1922, jolloin saari oli Kreikan hallinnassa, ja vuodelta 1927, jolloin se oli jälleen Turkilla, osoittivat yhtäpitävästi, että asukkaiden valtaenemmistö oli kreikkalaisia. Kreikan ortodoksisella kirkolla oli suuri vaikutusvalta saarella.


title: Imbros

text: Vuonna 1923 allekirjoitetun Lausannen rauhansopimuksen mukaan Kreikan ja Turkin väestönvaihto ei koskenut Imbrosta eikä Tenedosta, minkä lisäksi sopimus velvoitti Turkkia kunnioittamaan paikallisen kreikkalaisväestön oikeuksia. Sopimuksessa sanottiin:


title: Imbros

text: Turkin hallitus ei kuitenkaan koskaan toteuttanut sopimuksen määräyksiä Imbroksen itsehallinto-oikeuesta ja vähemmistöjen suojasta.


title: Imbros

text: Viime vuosikymmeninä suuri osa kreikkalaisväestöstä on Turkin valtion harjoittaman sorron vuoksi vuoksi muuttanut Kreikkaan, Länsi-Eurooppaan, Yhdysvaltoihin tai Australiaan. Muualle muuttaneita Imbroksen kreikkalaisia arvellaan olevan noin 15 000.


title: Imbros

text: Konstantinopolin ekumeeninen patriarkka Bartolomeus I, joka itse on kotoisin Imbroksesta, kävi siellä kolmen päivän ajan, 11.–13. elokuuta 2011, ja tapasi tuolloin Kreikan ulkoministeri Stravos Lambrinidksen, mikä oli ensimmäinen kerta, kun virassa toimiva ministeri, joskin epävirallisesti, kävi saarella Lausannen rauhansopimuksen allekirjoittamisen jälkeen. Tapaamisen merkitystä pidemmällä aikavälillä on toistaiseksi vielä vaikea arvioida.


title: Imbros

text: Imbroksen kreikkalaisväestöön ovat kohdistuneet muun muassa seuraavat toimenpiteet:Kaikki nämä ovat johtaneet siihen, että kreikkalaisväestö on suurelta osin muuttanut pois molemmilta saarilta. Vuoden 1927 väestönlaskennan mukaan Imbroksessa asui 6 555 kreikkalaista ja 157 turkkilaista, mutta vuonna 2000 siellä asui enää 400 kreikkalaista, kun taas turkkilaisia oli noin 8 000 Vuonna 2015 saarella asui enää noin 318 kreikkalaista, kun taas turkkilaisia siellä oli 8 344. Saarelta pois muuttaneita kreikkalaisia on noin 15 000.


title: Imbros

text: Vuonna 2015 Imbroksen kreikkalainen koulu avattiin 51 vuoden tauon jälkeen. Vuonna 2015 siinä oli 14 oppilasta, joista vain yksi oli saarella syntynet, muut olivat paluumuuttajien lapsia. Imbroksen poliisivoimissakin on nykyisin myös yksi kreikkalaissyntyinen henkilö.


title: Imbros

text: Selim Evcin dokumenttielokuva "Rüzgarlar" (Tuulet) vuodelta 2012 kuvaa Imbroksen kreikkalaisväestöön 1960-luvulta lähtien kohdistunutta syrjivää politiikkaa.


title: Imbros

text: Toinen turkkilainen elokuva "Dedemin İnsanları" ("Isoisäni kansa") käsittelee Kreikan ja Turkin väestönvaihtoa vuonna 1923. Sen muutamat kohtaukset on kuvattu Imbroksessa.


title: Komitádes

text:
Komitádes () on Kreikan kylä, joka sijaitsee Kreetan saaren lounaisosassa. Se kuuluu hallinnollisesti Sfakián kuntaan, Chanián alueyksikköön ja Kreetan alueeseen. Kylä on osa Chóra Sfakíonin kyläyhdyskuntaa. Kylän väkiluku on 53 (vuonna 2011).
Komitádes sijaitsee Ímproksen rotkon eteläpäässä noin 68 kilometriä eteläkaakkoon Chaniásta, noin 4,5 kilometriä itään Chóra Sfakíonista ja noin 1,5 kilometriä pohjoiseen saaren etelärannikosta. Se on rakennettu noin 200 metrin korkeuteen merenpinnasta. Kylän nimi viittaa sitä aiemmin asuttaneisiin varakkaisiin kauppiaisiin ("komites"), jotka rakennuttivat sinne hienoja, nykyisin paljolti raunioituneita taloja. Komitádeksen kirkko on omistettu Pyhälle Yrjölle ("Ágios Geórgios"). Se on rakennettu bysanttilaisella ajalla vuonna 1314. Lisäksi kylässä on Neitsyt Marialle ("Panagía Thymianí") omistettu luostari, joka on perustettu noin vuonna 1500, kirkkoineen. Kylä on yleinen päätepiste Ímproksen rotkovaelluksilla.


title: Lauantaiviihde

text: Lauantaiviihde on vuosina 2009–2010 Yle TV2-Kanavalla esitetty viihdeohjelma, jonka pääosissa nähtiin Esko Roine, Anna-Maija Tuokko ja Lari Halme.


title: Messará

text: Messará (, myös "Mesará", Μεσαρά) on tasanko Kreetan saarella Kreikassa. Se sijaitsee saaren eteläosassa Iraklionin alueyksikön alueella.


title: Messará

text: Messará on Kreetan laajin tasanko. Sen pituus itä-länsisuunnassa on noin 50 kilometriä ja leveys pohjois-eteläsuunnassa noin 7 kilometriä. Tasangon nimi tulee sanoista "mésa" (”keskellä”) ja "óros" (”vuori”); se tarkoittaa siis ”Vuorten keskellä” olevaa tasankoa. Tasangon pohjoispuolella sijaitsevat Ída- eli Psiloreítisvuoret ja eteläpuolella Asteroúsiavuoret, jotka erottavat tasangon Libyanmerestä. Lännessä tasanko avautuu Messaránlahdelle. Tasangon halki virtaa Geropótamos-joki, joka laskee Messaránlahteen Tympákin kaupungin eteläpuolella. Tasangon pohjoisosassa sijaitsee Faneroménin tekojärvi.


title: Messará

text: Esihistoriallisella ajalla tasangon alue oli merkittävin minolaisen kulttuurin keskus pohjoisen Kreetan Knossoksen jälkeen. Tasangon länsipäässä on kukkuloita, joista yhdellä sijaitsevat muinaisen Faistoksen palatsikeskuksen rauniot ja toisella Agía Triádan asutuksen rauniot. Tasangon keskiosassa ovat antiikin aikaisen Gortynin kaupungin rauniot, ja Messaránlahden rannalla alueen muinaisen sataman Kommóksen rauniot.


title: Messará

text: Messarán tasanko on aina ollut Kreetan tärkein viljelyalue ja nykyisinkin se on suurelta osin viljelykäytössä. Siellä kasvatetaan muun muassa oliiveja ja viiniä. Tasangolla sijaitsevat muun muassa Moíresin ja Tympákin kaupungit sekä Ágioi Dékan kylä. Messaránlahden rannalla sijaitsee Mátalan kylä. Alueelta on kotoisin kreetanhevonen (myös kreetanponi, messaránhevonen).


title: Pirkko-Liisa Haarmann

text: Pirkko-Liisa Haarmann, vuoteen 1987 "Aro", o.s. "Autio" (s. 1938) on suomalainen oikeustieteilijä. Hän on ollut Korkeimman oikeuden jäsen vuodesta 1983. Sitä ennen hän oli Helsingin yliopiston kauppaoikeuden professori vuodesta 1978. Hänen tutkimuskohteenaan on ollut muun muassa tekijänoikeus ja muut immateriaalioikeudet, säätiölainsäädäntö ja kauppaoikeus.


title: Pirkko-Liisa Haarmann

text: Haarmann on Immateriaalioikeuden Suomen ”grand old lady” ja hänen oppikirjansa "Immateriaalioikeus" on alansa perusteos.


title: Nída

text: Nída () eli Nídan ylätasanko (Οροπέδιο Νίδας, "Oropédio Nídas") on ylätasanko Kreetan saarella Kreikassa. Se sijaitsee Réthymnon alueyksikön alueella saaren keskiosissa noin 20 kilometriä etelään Anógeian kaupungista ja noin 60 kilometriä lounaaseen Iraklionista.


title: Nída

text: Nída sijaitsee noin 1 400 metrin korkeudessa Ída- eli Psiloreítisvuoriston keskellä. Ídan korkein huippu sijaitsee tasangon lounaispuolella. Tasanko on saanut nimensä vuoresta ja ilmaisusta "stin Ída", ”Ídalla”. Tasangolle johtaa tie Anógeiasta. Tasanko on ruohikkoinen ja pääosin laidunnuskäytössä. Aiemmin se on ollut metsien peittämä.


title: Nída

text: Ídavuoren rinteessä tasangon laidalla sijaitsee niin kutsuttu Ídan luola, joka on eräs ehdokas Zeuksen syntymäpaikaksi kreikkalaisessa mytologiassa ja merkittävä minolaisaikainen kulttipaikka. Mytologiassa tasanko on myös paikka, jossa Demeter rakastui Iasioniin.


title: Stift Melk

text: Stift Melk () on benediktiiniläisten perustama luostari, joka sijaitsee Melkin kaupungissa Ala-Itävallan osavaltiossa. Luostari sijaitsee Tonavan varrella kallionkielekkeellä Wachaun laakson eteläreunalla.


title: Stift Melk

text: Luostarin paikalla sijaitsi alun perin Babenberg-suvun linna, mutta Itävallan rajakreivi Leopold II luovutti alueen Lambachin benediktiiniläismunkeille vuonna 1089.


title: Stift Melk

text: Alkuperäinen luostarirakennus tuhoutui tulipalossa vuonna 1297. Nykyinen luostari edustaa barokkityyliä ja on rakennettu vuosina 1702–1736. Luostarista löytyy muun muassa kirkko, kirjasto, marmorisali ja luostarin historiaa esittelevä museo. Marmorisalin katon freskot esittävät muun muassa Herkulesta ottelemassa Manalan kolmipäistä koirahirviötä kerberosta vastaan. Luostaria ympäröi puutarha, jossa on paviljonki.


title: Stift Melk

text: Renessanssisäveltäjä Jacobus Gallus (1550–1591) asui jonkin aikaa luostarissa.


title: Stift Melk

text: Nykyisin luostarissa asuu 30 munkkia, minkä lisäksi luostari toimii yli 900 lapsen kouluna.


title: Stift Melk

text: Luostari on erittäin suosittu matkailukohde, ja siellä vierailee vuosittain puoli miljoonaa turistia.


title: Sellía

text:
Sellía (, myös "Sellí", Σελλί ja "Selía", Σελία) on Kreikan kylä, joka sijaitsee Kreetan saarella. Se kuuluu hallinnollisesti Ágios Vasíleioksen kuntaan, Réthymnon alueyksikköön ja Kreetan alueeseen. Aiemmin kylä kuului Foínikaksen kuntaan ja vuodesta 2011 lähtien Ágios Vasíleioksen kunnan Foínikaksen kunnallisyksikköön. Kylän väkiluku on 316 (vuonna 2011).
Sellía sijaitsee lähellä Kreetan etelärannikkoa noin 35 kilometriä lounaaseen Réthymnon kaupungista. Kylä on perustettu noin 1200-luvulla ja rakennettu kukkulalle noin 830 metrin korkeuteen. Kylän nähtävyyksiin kuuluvat muun muassa bysanttilaisaikaiset kirkot, joista merkittävin on Pyhän Fotiksen ("Ágios Fótis") kirkko.


title: Sellía

text: Sellía muodostaa myös laajemman kyläyhdyskunnan (Τοπική Κοινότητα Σελλίων, "Topikí Koinótita Sellíon"), johon kuuluvat varsinaisen Sellían kylän lisäksi kylät Plakiás ja Soúda. Koko yhdyskunnan väkiluku on 540.


title: Ráchi

text:
Ráchi (; myös "Ráhi") on Kreikan kylä, joka sijaitsee Lefkaksen saarella noin 1,5 kilometriä sisämaahan saaren itärannikolla sijaitsevasta Nydrín kylästä. Se kuuluu hallinnollisesti Lefkaksen kuntaan, Lefkaksen alueyksikköön ja Jooniansaarten alueeseen. Aiemmin kylä kuului Elloménoksen kuntaan ja vuodesta 2011 lähtien Lefkaksen kunnan Elloménoksen kunnallisyksikköön. Kylä on osa Nydrín kyläyhdyskuntaa. Kylän väkiluku on 247 (vuonna 2011).
Ráchi tunnetaan erityisesti sen lähellä sijaitsevasta Dimosárin vesiputouksesta, joka virtaa samannimisessä rotkossa noin kaksi kilometriä kylästä luoteeseen. Ne ovat suosittu vaelluskohde Nydrístä.


title: Aviation Traders ATL-90 Accountant

text: Aviation Traders ATL-90 Accountant oli Aviation Tradersin valmistama potkuriturbiinikäyttöinen matkustajalentokone. Douglas DC-3:n korvaajaksi tarkoitettu kone lensi ensilentonsa Southendissä 9. heinäkuuta 1957. Tilauksia ei kuitenkaan tullut, minkä seurauksena kehitysohjelma lopetettiin jo seuraavan vuoden tammikuussa ja ainoa valmistettu Accountant romutettiin vuonna 1960.


title: Aviation Traders ATL-90 Accountant

text: Vuosien 1950 ja 1952 välillä tehtyjen markkinatutkimusten mukaan lentoyhtiöt alkoivat etsiä Douglas DC-3:lle korvaajaa. Freddie Lakerin omistama, aiemmin lentokoneiden muutostöitä tehnyt Aviation Traders päätti hyödyntää tilaisuuden ja aloittaa uuden lentokoneen suunnittelun. Pääsuunnittelijaksi Laker valitsi Toby Healin, joka oli aiemmin suunnitellut Aviation Tradersin Avro Tudoreihin tekemiä muutostöitä. Lakeriin teki vaikutuksen Healin vuonna 1954 patentoima jännitystekniikka, jossa lentokoneen ulkopinta valmistettiin metallista samalla tavalla kuin ensimmäisten lentokoneiden pinta kankaasta: venyttämällä ja jännittämällä. Näin rungosta tuli vahva ja kevyt ja koneen kuljetuskapasiteetti kasvoi. Laker pyysi Hallia suunnittelemaan jännitystekniikkaan pohjautuvan DC-3:n korvaajan noin 30 matkustajalle.


title: Aviation Traders ATL-90 Accountant

text: DC-3 oli hyvin menestyksekäs lentokone: toisen maailmansodan loppuun mennessä sitä oli valmistettu yli 20 000 kappaletta. Niinpä tyypin hankintahinnat olivat alhaisia ja varaosia oli laajasti saatavilla. Niiden korvaajiksi tarkoitettujen konetyyppien tuli siis olla huomattavasti parempia, jotta lentoyhtiöt kiinnostuisivat niistä hintaerosta huolimatta. Accountantin oli tarkoitus saavuttaa etulyöntiasema jännitystekniikan tuomalla keveydellä ja suurella kapasiteetilla. Toinen etu oli se, että toisin kuin mäntämoottorikäyttöisessä DC-3:ssa, Accountantin voimanlähteinä oli Rolls-Royce Dart -potkuriturbiinimoottorit.


title: Aviation Traders ATL-90 Accountant

text: Jännitystekniikan ongelma oli se, että sitä voitiin käyttää vain paneeleissa, jotka kaareutuivat sekä pituus- että leveyssuunnassa. Heal laajensi patenttiaan myös suoriin paneeleihin vuonna 1956, mutta tämä ei enää ehtinyt vaikuttaa Accountantin kehitystyöhön. Niinpä Accountant suunniteltiin pitkulaisen pisaran muotoiseksi, ja vaikka muoto olikin aerodynaamisesti ihanteellinen, se rajoitti matkustamon kokoa koneen etu- ja takaosassa. Lisäksi muoto lyhensi runkoa niin, että suuntavakavuuden takaamiseksi tarvittiin suurikokoinen sivuvakaaja. Suunnitteluryhmän keskuudessa heräsi kuitenkin huoli siitä, että jännitetty metallikuori puhkeaisi helposti ja menettäisi puhjetessaan jäykkyytensä. Ryhmä päätti käyttää jännitystekniikan sijasta tavallista kokoon niitattua runkoa. Heal irtisanoutui koneen kehitystyöstä, mutta jännitystekniikan sanelema rungon muoto oli jo päätetty ottaa käyttöön. Niinpä Accountantiin tuli kaikki jännitystekniikan haittapuolet eikä lainkaan sen etuja. Vaikka jännitystekniikkaa olisikin käytetty, sisätilan ahtaus ja suuren vakaajan tuoma paino ja ilmanvastus olisivat luultavasti kumonneet tekniikan edut.


title: Aviation Traders ATL-90 Accountant

text: Accountant oli kuitenkin monella tapaa innovatiivinen. Sen alumiinikuori niitattiin tasakantaisilla niiteillä toisin kuin esimerkiksi DC-3, jonka niittien kannat olivat puolipalloja ja ulkonivat siten rungon pinnasta. Accountantin rakenne suunniteltiin vastustamaan rasitusmurtumien leviämistä, ja sen kaikki polttoainetankit oli turvallisuussyistä sijoitettu siipien ulommaisiin osiin. Ulospäin selvimmin näkyivät epätavalliset moottorien nasellit. Accountantissa moottorit oli sijoitettu siipien yläpinnalle, sillä näin saatiin parhaiten hyödynnettyä niiden synnyttämä työntövoima. Samalla potkurit saatiin kauemmas maasta, minkä ansiosta laskutelineita voitiin lyhentää, mikä puolestaan kevensi konetta. Vuonna 1960 ensilentonsa lentäneessä Avro 748:ssa oli samankaltaiset nasellit ja moottorit oli sijoitettu siiven yläpinnalle. Freddie Laker syytti Avroa plagioinnista, harkitsi 748:n kehittäneen Hawker-Siddeleyn haastamista oikeuteen ja kutsui konetta Avro Accountantiksi. Vastaavat nasellit tulivat myöhemmin myös 748:n seuraajaan, BAe ATP:hen.


title: Aviation Traders ATL-90 Accountant

text: Accountant lensi ensilentonsa 9. heinäkuuta 1957 Southendissä. Ensilennon oli tarkoitus tapahtua jo viikkoa aiemmin, mutta teknikon kytkettyä testiä varten irrotetut moottorien palonsammuttimet epähuomiossa päälle koneen moottorit täyttyivät sammutusvaahdolla vain hetkeä ennen aiottua ensilentoa. Vaikka Accountantin pyrstö näytti ulkoisesti paljon keulaa painavammalta, totuus osoittautui ensilennolla toiseksi. Kone oli niin etupainoinen, että laskeutumisnopeuksilla edes korkeusvakaajien suurin mahdollinen poikkeuttaminen ei riittänyt pitämään nokkaa ylhäällä. Koelentäjä onnistui laskeutumaan vasta, kun lennolla mukana ollut tarkkailija siirtyi ohjaamosta matkustamon takaosaan.


title: Aviation Traders ATL-90 Accountant

text: Koneen sarjatuotanto oli ongelma Aviation Tradersille, joka oli resursseiltaan huomattavasti pienempi kuin muut lentokonevalmistajat. Laker toivoi, että saatuaan tilauksia koneelle hän saisi jonkin toisen valmistajan rakentamaan koneet lisenssillä. Accountantia esiteltiin ensimmäisen kerran yleisölle 1957 Brittiläisten lentokonevalmistajien yhdistyksen Farnborough’n ilmailunäyttelyssä, jossa ohjelma alkoi ajautua vaikeuksiin. Tilauksia ei tullut, eikä potentiaalista kumppania sarjatuotantoa varten löytynyt. Mahdollisina kumppaneina pidettiin muiden muassa Hunting Percivalia, joka kuitenkin kehitti parhaillaan itse vastaavaa konetta, sekä Gloster Aviationia, joka olikin kiinnostunut tuotannon aloittamisesta. Se oli kuitenkin juuri liitetty Hawker-Siddeley Groupiin eikä siten voinut alkaa valmistaa Avro 748:n kilpailijaa.


title: Aviation Traders ATL-90 Accountant

text: Tilausten ja kumppanin puuttuessa Aviation Traders keskeytti Accountantin kehitystyön tammikuussa 1958. Kaikkiaan koneella lennettiin vain noin 50 tuntia, ja sen viimeinen lento tapahtui 10. tammikuuta. Sen jälkeen Lakerin Rolls-Roycelta lainaamat Dart-moottorit irrotettiin ja palautettiin Rolls-Roycelle. Suuri osa Accountantin suunnittelua ja tuotantoa varten palkatusta henkilöstöstä irtisanottiin. Ainoaksi jäänyt Accountant seisoi Southamptonin lentoaseman laidalla, kunnes se romutettiin vuonna 1960. Accountantin kehitystyö maksoi Freddie Lakerille 650 000 puntaa.


title: Muurahaispuu

text: Muurahaispuu ("Cecropia peltata") on nopeakasvuinen trooppinen puulaji, joka kuuluu muurahaispuiden sukuun. Se valtaa metsään syntyneitä aukkoja tienvarsilla, pellonreunoissa ja siellä missä puita on kaatunut.


title: Muurahaispuu

text: Sitä pidetään yhtenä maailman sadasta haitallisimmasta vieraslajista.


title: Muurahaispuu

text: Muurahaispuu kasvaa valoisissa paikoissa nopeasti 20–25 metriä korkeaksi. Rungon halkaisija on alle 50 cm, ja lehvästö on suhteellisen kapea. Kuori on punertavan harmaa. Sen lehdet ovat läpimitaltaan noin 30 cm, pitkäruotiset, liuskoittuneet ja sormiosaiset. Rungossa on selviä poikittaisia lehtiarpia, joiden vuoksi se näyttää nivelikkäältä. Kellertävät kukat kasvavat kapeina norkkoina.


title: BMW 4-sarja (F32)

text: BMW F32 on BMW:n vuodesta 2013 lähtien valmistama ylemmän keskiluokan henkilöautomalli. Mallisarja syntyi, kun BMW 3-sarjan coupé- ja cabriolet-korimallien mallimerkintä muutettiin 4-sarjaksi.


title: BMW 4-sarja (F32)

text: BMW esitteli 4-sarjan coupén Frankfurtin autonäyttelyssä syyskuussa 2013. Saman vuoden marraskuussa Tokion autonäyttelyssä esiteltiin 4-sarjan cabriolet. Viisiovinen fastback-malli Gran Coupé esiteltiin Geneven autonäyttelyssä vuoden 2014 alussa.


title: BMW 4-sarja (F32)

text: BMW M4 esiteltiin Detroitin autonäyttelyssä tammikuussa 2014. Mallissa on kaksoisturboahdettu 3,0-litrainen kuusisylinterinen moottori, joka tuottaa 425 hevosvoimaa tehoa. Voimansiirtona on kuusivaihteinen manuaalivaihteisto tai seitsenportainen kaksoiskytkinvaihteisto.


title: Pitsá

text:
Pitsá (, virallisesti Τοπική Κοινότητα Πιτσών, "Topikí Koinótita Pitsón") on Kreikan kyläyhdyskunta, joka kuuluu hallinnollisesti Xylókastro-Evrostínan kuntaan, Korinthian alueyksikköön ja Peloponnesoksen alueeseen. Aiemmin se kuului Xylókastron kuntaan ja vuodesta 2011 lähtien Xylókastro-Evrostínan kunnan Xylókastron kunnallisyksikköön. Kyläyhdyskunnan väkiluku on 669 (vuonna 2011).
Pitsán kyläyhdyskunta koostuu kahdesta varsinaisesta kylästä, jotka ovat Pitsán ranta-asutus Káto Pitsá (Κάτω Πιτσά, ”Alempi Pitsá”, väkiluku 657), johon nimellä nykyisin useimmiten viitataan, sekä yläkylä Áno Pitsá (Άνω Πιτσά, ”Ylempi Pitsá”, väkiluku 12). Káto Pitsá sijaitsee Korintinlahden rannalla noin 9,5 kilometriä luoteeseen Xylókastron kaupungista ja noin 23 kilometriä luoteeseen Kiáton kaupungista. Áno Pitsá sijaitsee vuorenrinteellä noin kuusi kilometriä Káto Pitsásta lounaaseen.


title: Pitsá

text: Kyläyhdyskunta muodostettiin Evrostínan kunnasta vuonna 1912. Sen vanhempi nimi on "Pitsadaíika" (Πιτσαδαίικα). Nimi ja väestö on albanialaista alkuperää, ja kylässä puhuttiin arvanitikaa ainakin vielä 1900-luvun loppupuolella. Nimi saattaa tulla arvanitikan sanasta "pike" tai "pikeze" tai asukkaiden aiemmasta kotipaikasta nimeltä "Pitsári" tai "Pitsádi". Áno Pitsán paikalla saattoi sijaita antiikin aikana Gonoessan (myös Gonussa, Donussa) kaupunki tai kylä.


title: Pitsá

text: Pitsá tunnetaan sen läheltä luolasta vuonna 1934 löytyneistä niin kutsutuista Pitsán tauluista, jotka ovat varhaisimpia säilyneitä esimerkkejä antiikin kreikkalaisista puulle tehdyistä maalauksista. Ne on maalattu noin vuonna 540 eaa.


title: Söpö

text: ”Söpö” on suomalaisen säveltäjä–tuottaja–artisti Hank Solon (oik. Henri Salonen) 2. elokuuta 2016 julkaistu debyyttisoolosingle, jolla ovat mukana myös suomalaiset artistit Sanni, Kasmir ja Kauniit & Uhkarohkeat.


title: Söpö

text: ”Söpö” oli kaksi viikkoa Suomen virallisen singlelistan ja striimatuimmat-listan ensimmäisellä sijalla. Latauslistalla kappale sijoittui parhaimmillaan neljänneksi. ”Söpö” oli myös viikkojen ajan Suomen Spotifyn kuunnelluin kappale. Kappaleelle on myönnetty platinalevy.


title: Söpö

text: Henri Salonen oli ennen ”Söpö”n kirjoittamista tunnettu etupäässä tuottaja–säveltäjänä. Hän oli tehnyt lukuisia kappaleita niin kotimaisille kuin ulkomaisille artisteille, joihin lukeutuivat myös ”Söpö”ssä mukana olleet Sanni ja Kasmir. Tuottajana Salonen, taiteilijanimeltään Hank Solo, painotti ”Söpö”n luomisen aikaan musiikinteon sääntöjen rikkomista ja vaistonvaraista luomisprosessia. Hänen tavoitteenaan oli tehdä uutta ja vanhaa yhdistävää musiikkia, joka aiheuttaa kuuntelijassa aluksi ihmetystä.


title: Söpö

text: ”Söpö”n idea syntyi Hank Solon ja Kauniit & Uhkarohkeat -yhtyeen Eetu Kalavaisen studioyhteistyönä, kun urassaan omasta mielestään sopivaan vaiheeseen päässyt Hank Solo oli kutsunut muut osapuolet tekemään kappaletta. Ryhmän tarkoituksena oli luoda äärimmäinen, lähes hävettävä teos. Kaikki ”Söpö”n artistit vaikuttivat kappaleeseen yhteistyön kautta, ja Hank Solo kuvailikin kappaletta "kunnon possebiisiksi". Hank Solon mukaan ”Söpö”n tekijät hämmentyivät kappaleen teon alkuvaiheessa, ja loppuvaiheessa heitä nauratti paljon. Kun ”Söpö” valmistui heinäkuussa 2016, artisti päätti toteuttaa jo jonkin aikaa olleen haaveensa soolomateriaalista, osin myös siksi, että kappale ei erikoisuutensa vuoksi sopinut muille artisteille. ”Söpö”n ensimmäisen demoversion valmistuttua Hank Solo kuvaili ajatuksiaan seuraavasti:


title: Söpö

text: Siirtymä tuottajasta myös artistiksi ensimmäisen soolosinglen myötä sujui Hank Solon mukaan helposti, ja hän halusi tehdä kappaleen henkilökohtaisista syistä. ”Söpö” oli Hank Solon mukaan pop-kappaleen käytännön rajoja venyttäneenä tuotoksena eräänlainen riski, mutta hän oli tyytyväinen kappaleesta saamaansa palautteeseen ja koki ”Söpö”n olleen lähellä artistiminäänsä. Kappale ajoittui myös aikaan, jolloin Hank Solo halusi uudistua tuottajana ja päästä eroon mahdollisista maneereistaan.


title: Söpö

text: ”Söpö”n sanoitus on tarttuvaa kertosäettä myöten kepeä mutta pohjavireeltään surumielinen. Kertosäkeen lauluääni on muokattu korkeaksi, ja kappaleessa on tarttuva melodia. ”Söpö”n sanoista tehtiin tarkoituksella koukuttavat ja provosoivat. YleX:n toimittajan mukaan kappale kertoo nykymaailman kiireisestä ihmisestä, jolla ei ole parisuhteelle aikaa tai joka laiminlyö sen. Toimittajan tulkinnan mukaan ”Söpö”n päähenkilö luopuu kappaleessa mahdollisuudestaan olla onnellinen "söpönä" pitämänsä henkilön kanssa tehden näin tälle eräänlaisen katkeran palveluksen. ”Söpö” päättyy Kasmirin huudahdusmaiseen Mä en ehi! -säkeeseen.


title: Söpö

text: Hank Solo kertoi kappaleesta seuraavasti:


title: Söpö

text: Hank Solo kertoi haastattelussa kappaleen olleen hänelle henkilökohtaisesti tärkeä mutta ei juuri kuvaillut asiaa tarkemmin. Hänen mukaansa kappaleen kerroksellisuus mahdollistaa kuuntelun niin juhla- kuin surullisissa tilanteissa.


title: Söpö

text: ”Söpö” oli EMI Capitol -nimisen levymerkin avausjulkaisu. Aikaisemmin The Fried Musicina tunnettu EMI Capitol aloitti ennen singlen julkaisua yhteistyön Universalin kanssa, minkä johdosta se vaihtoi nimensä.


title: Söpö

text: ”Söpö” soitettiin ensimmäisen kerran 1. elokuuta 2016 YleX-radiokanavalla, jonka kuulijakommenteissa se sai ristiriitaisten vastaanoton. Virallisesti kappale julkaistiin seuraavana päivänä, 2. elokuuta 2016.


title: Söpö

text: ”Söpö” nousi Suomen Spotify-listan kärkeen ja pysyi siellä useita viikkoja: kuukauden kuluttua kappaleen julkaisusta se oli yhä kärkiviisikossa. Alle kuukaudessa kappaletta kuunneltiin Spotifyssä yli kolme miljoonaa kertaa.


title: Söpö

text: Single sijoittui Suomessa parhaimmillaan Latauslistan neljänneksi (32/2016), singlelistan ensimmäiseksi (32–33/2016), striimatuimmat-listan ensimmäiseksi (32–33/2016) ja radiosoittolistan 59:nneksi (33/2016). Kappale pysyi sekä single- että striimatuimmat-listojen kärkikolmikossa ja latauslistalla kuuden viikon ajan. Radiosoittolistalle se sijoittui seitsemän viikon, singlelistalle kahdeksan viikon ja striimatuimmat-listalle 12 viikon ajan. ”Söpö” myi syyskuussa 2016 ensin kultalevyyn oikeuttavan määrän, ja samassa kuussa se ylitti myös platinalevyrajan


title: Söpö

text: Helmikuussa 2017 järjestettävään Emma-gaalaan ”Söpö”n lisäksi useita muitakin menestyneitä teoksia vuoden 2016 aikana tuottanut Hank Solo on ehdolla vuoden tuottajaksi.


title: Söpö

text: ”Söpö”-kappaleen musiikkivideon ohjasi ja käsikirjoitti Hank Solon pikkusisko, Veli Creative -tuotantoyhtiön Jenni Salonen. 16. elokuuta 2016 julkaistulla videolla esiintyvät Hank Solon lisäksi muun muassa kappaleen laulajat Sanni, Kasmir ja Kauniit & Uhkarohkeat sekä useita malleja, kuten rytmisenä voimistelijanakin tunnettu Minna Puro .


title: Söpö

text: Kappaleen musiikkivideo on värikäs ja YleX:n toimittajan mukaan "ylisöpö" sekä osin sattumanvaraisiakin "outoja yksityiskohtia täynnä", ja sen haluttiin olevan sanoitusten tapaan mieleenpainuva ja mielipiteitä herättävä. Hank Solo antoi ohjaajalle vapauden tehdä omat ratkaisunsa mutta toivoi videosta mahdollisimman "kreisiä, outoa ja häröä". Parissa päivässä kuvatun musiikkivideon visuaalisiin elementteihin kuuluvat muun muassa singlen kansikuvaksi päätynyt vinyylilevyn päällä pyörivä raaka pihvi, heiluvat jalat ja Sanni, joka makoilee sekä miesten keskellä että "American Beauty" -elokuvan ikonisen kohtauksen tyylisesti hiukset levällään popcornmeressä. Videon lopussa sen henkilöt juhlivat, mitä kuvattaessa rikkoutui lamppuja. YleX:n toimittajan mukaan videon toteutus on kappaleen tavoin humoristinen ja itseironiaa täynnä, mutta sen ulkokuoren takaa löytyy katkera sanoma.


title: Söpö

text: Kappaleen virallista musiikkivideota oli katsottu YouTubessa 28. joulukuuta 2016 mennessä noin 2,8 miljoonaa kertaa.


title: Kambodža paralympialaisissa

text: Kambodža on osallistunut paralympialaisiin viidesti. Maa ei ole voittanut toistaiseksi yhtään mitalia, eikä se ole ottanut osaa talviparalympialaisiin. Maan suurin joukkue oli vuoden 2000, jolloin maalla oli peräti 11 urheilijan joukkue. Toisaalta maalla oli niissä kisoissa lentopallojoukkue mukana. Sen jälkeen maalla on ollut yhden tai kahden urheilijan joukkue kisoissa.


title: Hippusilmä

text: Hippusilmä ("Sphagneticola trilobata") on monivuotinen ruohovartinen kasvi.


title: Hippusilmä

text: Hippusilmä kasvaa luonnonvaraisena trooppisessa Amerikassa Meksikosta Brasiliaan, ja pääosassa Karibiaa. Sitä on viljelty koristekasvina, mistä se on levinnyt luontoon laajoilla alueilla tropiikissa. Sitä pidetään yhtenä maailman sadasta haitallisimmasta vieraslajista.


title: Hippusilmä

text: Hippusilmä on mattomaisia kasvustoja muodostava monivuotinen kasvi. Sen lehdet ovat 5–10 cm pitkiä, 2–12 cm leveitä ja epäsäännöllisen hammaslaitaisia. Kukat kasvavat yksitellen. Ne ovat oranssinkeltaisia, halkaisijaltaan 2–3 cm. Hippusilmä ei yleensä leviä siemenistä vaan rönsyistä ja katkenneista verson palasista.


title: Qurgonteppa

text: Bohtar (), joka tunnettiin tammikuuhun 2018 saakka nimellä Qurgonteppa (, ; ), on kaupunki ja Hatlonin maakunnan hallintokeskus Keski-Aasiassa sijaitsevan Tadžikistanin lounaisosassa. Kaupunki sijaitsee maanteitse vajaa 90 kilometriä pääkaupunki Dušanbesta etelään. Bohtarin keskusta sijaitsee noin viisi kilometriä Vahšjoen eteläpuolella; joesta lähtevät kastelukanavat tuovat kosteutta kaupunkia ympäröiville peltoalueille.


title: Qurgonteppa

text: Vuoden 2016 alussa Qurgonteppa oli Tadžikistanin kolmanneksi väkirikkain kaupunki runsaalla 105 000 asukkaallaan. Oheinen taulukko kuvaa Qurgonteppan väkiluvun kehitystä vuosina 1959–2016.


title: Jim Garrison

text: James Carothers ”Jim” Garrison (syntyjään Earling Carothers Garrison; 20. marraskuuta 1921 Denison, Iowa – 21. lokakuuta 1992 New Orleans, Louisiana) oli New Orleansin piirisyyttäjä vuosina 1962–1973. Hänet tunnetaan parhaiten presidentti John F. Kennedyn salamurhaan liittyvistä tutkimuksistaan. Marraskuussa 1988 julkaistiin hänen kirjoittamansa kirja "On the Trail of the Assassins" (suom. "JFK – avoin tapaus", 1992), joka käsitteli John F. Kennedyn salamurhaa salaliittona. Vuonna 1991 julkaistiin Oliver Stonen ohjaama kirjaan perustuva elokuva "JFK – avoin tapaus", jossa Garrisonia esittää Kevin Costner. Garrison oli myös mukana elokuvan tuotannossa ja näytteli elokuvassa tuomari Earl Warrenia.


title: Rytmilauta

text: Rytmilauta (engl. "kickbox", "rhythm stompbox", "stomp box", "stompbox") on jalalla soitettava lyömäsoitin. Käytännössä rytmilauta on puinen laatikko, jota naputetaan tai tampataan kengänpohjalla. Rytmilauta mahdollistaa esimerkiksi laulajan tai kitaristin säestää itseään yksinkertaisin rytmikuvioin.


title: Rytmilauta

text: Soitinta on alkujaan käytetty Yhdysvalloissa kansanmusiikissa ja bluesissa, mutta nyttemmin sen käyttöalue on laajentunut niin maantieteellisesti kuin kattamaan muitakin musiikinlajeja. 2010-luvulla valmistetut rytmilaudat on tavallisesti varustettu sisäisellä mikrofonilla tai pietsosähköisellä tunnistimella.


title: Rytmilauta

text: Rytmilautaa ei tule sekoittaa efektipedaaliin, joista osasta käytetään englanniksi samaa nimitystä.


title: Rytmilauta

text: Thomannin musiikkikaupan valikoimissa olevia sähköisesti vahvistettuja ja täyselektronisia rytmilautoja


title: Kambodža kesäparalympialaisissa 2012

text:
Kambodža osallistui Lontoon kesäparalympialaisiin vuonna 2012 yhden urheilijan joukkueella, eli kaikkien aikojen pienimmällä joukkueellaan.
Thin Seng Hon toimi samalla myös joukkueen lipunkantajana avajaisissa. Mitaleita hän ei saavuttanut.


title: Guns, Girls and Gambling

text: Guns, Girls and Gambling on vuonna 2012 ensi-iltansa saanut yhdysvaltalainen jännitystä ja komediaa yhdistelevä toimintaelokuva, jonka on ohjannut, käsikirjoittanut ja tuottanut Michael Winnick. Winnickin ohella Henry Boger oli myös tuottamassa elokuvaa. Komediallisen toimintatrillerin pääosia näyttelevät muun muassa Christian Slater, Gary Oldman, Chris Kattan, Tony Cox, Anthony Brandon Wong, Gordon Tootoosis ja Helena Mattsson. "Guns, Girls and Gambling" kertoo sekalaisesta joukosta, joka koostuu muun muassa Elvis-imitaattoreista, palkkamurhaajista ja korruptoituneista sheriffeistä, jotka etsivät miljoonan dollarin arvoista intiaanien sotanaamiota, joka varastettiin kasinosta pokeripelin aikana.


title: Guns, Girls and Gambling

text: "Guns, Girls and Gambling" -elokuvasta kerrottiin 17. kesäkuuta 2010. Elokuvan kuvaukset alkoivat 6. heinäkuuta 2010, ja sitä kuvattiin muun muassa Utahin osavaltiossa Yhdysvalloissa. "Guns, Girls and Gambling" julkaistiin ensimmäisen kerran Australiassa 5. syyskuuta 2012, jolloin se julkaistiin suoraan DVD:lle ja blu-raylle. Elokuva sai ensi-iltansa Yhdysvalloissa, Los Angelesissa, 15. joulukuuta 2012. Universal Home Entertainment julkaisi elokuvan Yhdysvalloissa DVD:lle ja blu-raylle 8. tammikuuta 2013.